open-index/open-wikipedia-markdown huggingface dataset:
ကျော်စိန် (ဒေါက်တာ)

**ဒေါက်တာကျော်စိန်** ကို အဖ ဦးစိန်ခိုင်၊ အမိ ဒေါ်သက်တို့ မှ ၁၉၃၂ ခုနှစ်၊ ဩဂုတ်လ ၂၁ ရက်နေ့တွင် ပဲခူးမြို့၌ မွေးဖွားသည်။ ၁၉၅ဝ ပြည့်နှစ်တွင် ပဲခူးမြို့ အစိုးရ အထက်တန်း ကျောင်းမှ တက္ကသိုလ်ဝင် စာမေးပွဲ အောင်မြင်သည်။ တက္ကသိုလ် ပညာသင်ဆု (Collegiate Scholarship) ရရှိခဲ့။ ၁၉၅၃ ဥပစာတန်း၌ သာဒိုးအောင်ဆု၊ ၁၉၅၄ ဝိဇ္ဇာတန်း၌ သဘာဝ သတ္တဗေဒ အသင်း ဆုများ ရရှိခဲ့။ ၁၉၅၄ ခုနှစ်တွင် ရန်ကုန်တက္ကသိုလ်မှ ဝိဇ္ဇာဘွဲ့နှင့် ၁၉၅၈ ခုနှစ်တွင် မဟာ ဝိဇ္ဇာဘွဲ့ (စိတ်ပညာ) တို့ကို ရရှိ ခဲ့သည်။ ၁၉၆၆ ခုနှစ်တွင် အမေရိကန် ပြည်ထောင်စု နယူးယောက်မြို့ ကိုလံဘီယာ တက္ကသိုလ်မှ ပါရဂူဘွဲ့ (Ph.D) ရရှိ ခဲ့သည်။

## စာပေပို့ချခြင်း 
ရန်ကုန် တက္ကသိုလ် စိတ်ပညာ ဌာနတွင် နည်းပြ ဆရာ (၁၉၅၄)၊ လက်ထောက် ကထိက (၁၉၅၇)၊ ကထိက (၁၉၆၇)၊ ပါမောက္ခ (၁၉၇၇) တာဝန်များကို ထမ်းဆောင် ခဲ့သည်။ ရန်ကုန် တက္ကသိုလ် ပါမောက္ခချုပ် (၁၉၈၃)၊ မန္တလေးတက္ကသိုလ် ပါမောက္ခချုပ် (၁၉၈၅)၊ ပညာရေး ဝန်ကြီး (၁၉၈၈) စသည်ဖြင့် ထမ်းဆောင် ခဲ့သည်။

## စာပေရေးသားခြင်း 
၁၉၅၇ ခုနှစ်မှ စ၍ ရှုမဝ၊ ငွေတာရီ စသော မဂ္ဂဇင်းများတွင် စိတ်ပညာ ဆောင်းပါးများ ရေးသား ခဲ့သည်။ ပညာ ပဒေသာ စာစောင်၊ ပညာ လောက စာစောင် တို့တွင်လည်း စိတ်ပညာ ဆောင်းပါးများ ရေးသား ခဲ့သည်။

၁၉၇၃ ခုနှစ် စာပေဗိမာန်စာမူဆု သုတ ပဒေသာ (ဝိဇ္ဇာ) ပထမဆုကို သင့်ဘဝတွက်တာ အသုံးချ စိတ်ပညာဖြင့် လည်းကောင်း၊ ၁၉၉ဝ ပြည့်နှစ် စာပေဗိမာန် စာမူဆု လူငယ် စာပေ ပထမဆုကို လူငယ် လမ်းညွှန်ဖြင့် လည်းကောင်း၊ ၁၉၉၁ ခုနှစ် မျိုးချစ်စိတ်ဓာတ် ရှင်သန် ထက်မြက်ရေး စာပေပြိုင်ပွဲ ကျမ်းစာမူ ဒုတိယဆုကို တို့ချစ်သည့် တို့နိုင်ငံတော်ဖြင့် လည်းကောင်း၊ ၁၉၉၄ ခုနှစ် စာပေဗိမာန် စာမူဆု သုတ ပဒေသာ (ဝိဇ္ဇာ) ပထမဆုကို ဇော်ဋီကာ ဖြင့် လည်းကောင်း၊ ၁၉၉၇ ခုနှစ်တွင် စိတ်ပညာ သမိုင်းကျမ်းဖြင့် ပခုက္ကူ ဦးအုံးဖေ ကျမ်းစာမူ ပထမဆု ရရှိ ခဲ့သည်။ 

ဒေါက်တာ ကျော်စိန်သည် အမှတ် (၃၄/ဘီ) ကုန်းမြင့်ရိပ်သာလမ်း ခုနစ်မိုင်ခွဲ မရမ်းကုန်းမြို့နယ်တွင် နေထိုင်ခဲ့သည်။ ၂၀၁၃ ခုနှစ် ဇန်နဝါရီလ ၂ ရက်နေ့တွင် ကွယ်လွန်သည်။

## ဒေါက်တာ ကျော်စိန် ရေးသား ထုတ်ဝေခဲ့သည့် စာအုပ်များ 
# ခေတ်သစ် စိတ်ပညာ (ဒုတိယနှစ် အတွက် တက္ကသိုလ်များ စာအုပ်ပြုစု ထုတ်ဝေရေး ကော်မတီ) - ၁၉၆၉ ခုနှစ်
# စိတ်ပညာ ရှုထောင့် အထွေထွေ (ဦးဖေချစ်၊ စိတ်ပညာနှင့် တွဲဖက်၍) - ၁၉၆၈ ခုနှစ်
# သင့်ဘဝအတွက် အသုံးချ စိတ်ပညာ - ၁၉၇၆ ခုနှစ်
# စိတ်ပညာ ဆောင်းပါး ပေါင်းချုပ် - ၁၉၉၇ ခုနှစ်
# စိတ်ပညာနှင့် ဆောင်းပါး အထွေထွေ - ၁၉၉၇ ခုနှစ်
# ဇော်ဋီကာ (ဆရာ ဇော်ဂျီ စာပေ အတ္ထုပ္ပတ္တိ) ၃ တွဲ - ၁၉၉၇ ခုနှစ်
# တို့ချစ်သည့် တို့နိုင်ငံတော် - ၁၉၉၃ ခုနှစ်
# ဖခင်ဘဝ ဇာတ်လမ်းစုံ - ၂ဝဝ၂ ခုနှစ်
# လူငယ် လမ်းညွှန် - ၁၉၉၂ ခုနှစ်
# ဘဝဟန်
# ပေါင်းသင်းရခက်သူတို့နှင့်အဆင်ပြေစွာ ဆက်ဆံနည်းများ
# ဆက်သွယ်မှုစိတ်ပညာနှင့် အတွေးမျှင်စာတန်းများ
# စိတ်ပညာသမိုင်း
#အထွေထွေ စိတ် ပညာ (တက္ကသိုလ် ကျောင်းသုံး စာအုပ်)
#ဆက်ဆံရေး စိတ် ပညာ (တက္ကသိုလ် ကျောင်းသုံး စာအုပ်)
#အသုံးချ စိတ် ပညာ (တက္ကသိုလ် ကျောင်းသုံး စာအုပ်)

## ဒေါက်တာ ကျော်စိန် မြန်မာပြန်ဆို ခဲ့သော စာအုပ်များ 
# သင့်ရင်သွေး မိမိကိုယ်ကိုမိမိ ယုံကြည်မှု ပျိုးထောင်ရေး - ၂ဝဝဝ ပြည့်နှစ်
# သင်သိလိုသမျှ စိုးရိမ်သောကအကြောင်း - ၂ဝဝဝ ပြည့်နှစ်

## ကိုးကား 
ကဏ္ဍ:မြန်မာ အမျိုးသား စာရေးဆရာများ
ကဏ္ဍ:မြန်မာ စိတ်ပညာ ဘာသာရပ် ပညာရှင်များ
ကဏ္ဍ:မြန်မာ တက္ကသိုလ် ပါမောက္ခများ
ကဏ္ဍ:၁၉၂၃ မွေးဖွားသူများ
ကဏ္ဍ:၂၀၁၃ ကွယ်လွန်သူများ
ကဏ္ဍ:မြန်မာ စာရေးဆရာများ
မောင်လှ

**မောင်လှ**သည် ဘလော့ဂ်ကာ တစ်ဦးဖြစ်သည်။ မောင်လှ၏ အမည်အရင်းမှာ ထင်လင်းအေး ဖြစ်ကာ Htin Linn Aye ဆိုသော အင်္ဂလိပ်အမည်စာလုံးပေါင်းမှ HLA ဆိုသောရှေ့ဆုံးစာလုံးသုံးခုကိုယူကာ မောင်လှဆိုသော Nick Name အဖြစ် မွေးဖွားလာခြင်းဖြစ်သည်။ မောင်လှသည် ညီလင်းဆက် နှင့် မရှေးမနှောင်းပင် ဘလော့ရေးသားခဲ့သူဖြစ်ပြီး ၎င်း၏ ဘလော့ရေးနည်း သင်ကြားမှုများနှင့် ဘလော့ဂါအစည်းအရုံးတွင် ပါဝင်ကူညီပေးမှုများကြောင့် မန္တလေးမြို့မှ ဘလော့ဂါများ၏ လေးစားမှုကို ခံယူရသူတစ်ဦးလည်း ဖြစ်သည်။

မောင်လှသည် အိုင်တီပညာရှင် တစ်ဦးအဖြစ် ရပ်တည်လျှက် လက်ရှိ မန္တလေးမြို့တွင် မိသားစုနှင့် အတူနေထိုင်လျက် ရှိသည်။ မောင်လှသည် ဓာတ်ပုံပညာကို အလွန်ဝါသနာပါသူဖြစ်သည်။

မောင်လှသည် မြန်မာဘလော့ လောကအစ အသုံးပြုခဲ့သူများထဲတွင် ရှားရှားပါးပါး တစ်ဦးအပါအဝင်ဖြစ်ပြီး မြန်မာ့ရှေးဦးဘလော့ဂါ တစ်ဦးလည်း ဖြစ်သည်။

## ပြင်ပလင့်ခ်များ 
* blog.MgHla.net
* mghla.blogspot.com
ဆူခွိုင်း ၃၀

Su 30 (ဆူခွိုင်း ၃၀) (နေတိုးအခေါ် Flanker) သည် ရုရှားနိုင်ငံ၏ Sukhoi Aviation Corporation မှ ထုတ်လုပ်ပြီး ၁၉၉၆ မှ စတင်၍ ရုရှား လေတပ်တွင် အသုံးပြုခဲ့သည်။ ဘက်စုံသုံး တိုက်လေယာဉ်ဖြစ်ပြီး လေကြောင်း အရေးသာမှုနှင့် မြေပြင်တိုက်ခိုက်ရေး တာဝန်များ ထမ်းဆောင်နိုင်သည်။ မျိုးကွဲပေါင်း များစွာ ထုတ်လုပ်ထားသော်လည်း Su -30K နှင့် Su - 30 MK တို့မှာ ထင်ရှားကျော်ကြားသည်။

## သုံးစွဲလျက် ရှိသည့် နိုင်ငံများ 
* 
* 
* 
* 
* 
* 
* 
* 
* 

## အခြေခံ အချက်အလက်များ 
* လေသူရဲ = (၂) ဦး
* လေယာဉ်အလျား = (၂၁.၉၃၅ ) မီတာ
* တောင်ပံအလျား = (၁၄.၇) မီတာ
* လေယာဉ်အမြင့် = (၆.၃၆) မီတာ
* တောင်ပံအကျယ် = (၆၂.၀) စတုရန်းမီတာ
* အင်ဂျင် = AL-31FL low-bypass turbofan အင်ဂျင် (၂) လုံး
* အမြင့်ဆုံး အမြန်နှုန်း = အသံထက် နှစ်ဆ
* တပ်ဆင်အသုံးပြုနိုင်သည့် လက်နက်
** GSh-30-1 စက်သေနတ် (၁) လက် 
** R-27ER1 ဝေဟင်ပစ်ဒုံးကျည် (၆) လုံး
** Kh-31P/Kh-31A ရေဒါဖျက် ဒုံးကျည် (၆) လုံး
** KAB 500KR / KAB-1500KR ဗုံး (၃) လုံး (သို့မဟုတ်)
** FAB-500T ဗုံး (၈) လုံး (သို့မဟုတ်)
** OFAB-250-270 ဗုံး (၂၈) လုံး

## ဓာတ်ပုံများ 

|အယ်လ်ဂျီးရီးယား လေတပ်၏ Su-30MKA လေယာဉ်
File:Sukhoi Su-30SM in flight 2014.jpg|ရုရှားလေတပ်၏ Su-30SM လေယာဉ်
File:Uganda People's Defence Force Air Wing Sukhoi Su-30MK2 MTI-2.jpg|ယူဂန်းဒါးလေတပ်၏ Su-30MK2 လေယာဉ်

## ကိုးကား 
* 

## ပြင်ပလင့်ခ်များ 
* Sukhoi Su-30 Photo Pool on Flickr
* Su-30MK page on Sukhoi.org 
* Su-30 page on Milavia.net
* Su-30 page on GlobalSecurity.org
* Su-30MK page on Airforce-Technology.com
* Sukhoi Su-30MK Su-30MKM fighter aircraft(Air recognition) 
* Sukhoi Flankers – The Shifting Balance of Regional Air Power
* Su-27 Series at Greg Goebel's AIR VECTORS 
* Su-30 page on Fighter Tactics Academy site 
* Asia's Advanced Flankers on ausairpower.net 
* YouTube video, Su-30 Videos on patricksaviation.com , Su-30 Videos on flightlevel350.com 
* Malaysian SU-30MKM image on airliners.net
* Sukhoi Su-30 story in colours at mars.slupsk.pl 

ကဏ္ဍ:တိုက်လေယာဉ်
မောရဝတီ ရေတပ်စခန်းဌာနချုပ်

* မွန်ပြည်နယ် မော်လမြိုင်မြို့ လက်အောက်ခံ စစ်ရေယာဉ်စု အမှတ်( ၂ ) ဗျူဟာ 

ကဏ္ဍ:တပ်မတော်(ရေ)၏ ရေတပ်စခန်းဌာနချုပ်များ
မေမောင်

ဝတ္တုတို ကိုအရေးအဖွဲ့များသည်။ မန္တလေး ရှိ မဟာမုနိ ဘုရားကြီး ဝင်းအတွင်းမှာ ဈေးဆိုင်ဖွင့်ထားသည်။
ဘုရားကြီးသူ ဟူသောဝတ္တုတို အပါအဝင် ပတ်ဝန်းကျင်ရှိ လူတို့အပေါ် လေ့လာပြီး လူ့စရိုက်သဘာဝ ဖော်ကျူးသော သရုပ်မှန်ဝတ္တုများ ရေးသားခဲ့သည်။
သူ၏ ဝတ္တု အချို့ကို ဂျပန်ဘာသာဖြင့် ပြန်ဆိုထုတ်ဝေရခြင်း၊ သူ၏ဝတ္တုအချို့အတွက် ပြည်ပဖေါင်ဒရေးရှင်းအချို့မှ ဂုဏ်ပြုချီးမြင့်ခံရခြင်းများလည်း ရှိဖူးသည်။
ဥတ္တရလမင်း အဖွဲ့မှ ရွေးချယ်စုစည်းထုတ်ဝေသော စာအုပ်အချို့တွင်လည်း ဆရာမ၏ ဝတ္တုအချို့ကို မြင်တွေ့ရသည်။
ဒေဝေါ

`ဒေဝေါ´ဆိုသည်မှာ မိုးနတ်သားကိုရည်ညွှန်းပြောလိုရင်းဖြစ်ကြောင်း မိုးရွာတော့မည်ဖြစ်ကြောင်း မိုးကြီးလေကြီးကျလာနိုင်ကြောင်း အချင်းချင်းသတိပေးပြောကြားရာတွင် သုံးစွဲခဲ့ကြောင်း မြန်မာ့ရိုးရာပုံပြင်တစ်ပုဒ်ကြောင့်သိရသည်။
## ဒေဝေါပုံပြင် 
တောင်သူကြီးတစ်ဦးက သားသမီးများကို ဒေဝေါလာတော့မည် သိမ်းဆည်းစရာအလုပ်များကိုသွက်သွက်လုပ်ကြဟု နှိုးဆော်သတိပေးသည်။
တောင်သူကြီး၏နွားများကိုညအမှောင်ရောက်လျှင်ဝင်ဆွဲရန်ခြုံခိုစောင့်နေသည့် ကျားတစ်ကောင်က ရေးကြီးသုတ်ပျာသိမ်းဆည်းကြသူများ၏အပြုအမူကြောင့် `ဒေဝေါ´ဆိုသည်မှာကြောက်စရာ သတ္တဝါတစ်ကောင်ဖြစ်မည်ဟုတွေးထင်သည်။
ထို့အတူလယ်ယာထွက်ကုန်များခိုးယူရန် သစ်ပင်တစ်ပင်ပေါ်မှစောင့်ဆိုင်းနေသော သူခိုးကလည်း ကျားကဲ့သို့ပင်တွေးမိသည်။
ကြောက်စိတ်ကိုယ်စီဖြင့်အခွင့်အခါရောက်အောင်စောင့်ဆိုင်းနေကြစဉ် သူခိုးက ကျားအပေါ် ပြုတ်ကျပြီးခွစီးလိုက်သလိုဖြစ်သွားသည်။
ကျားကငါ့အပေါ်`ဒေဝေါ´ခုန်ချလေပြီဟု ကြောက်လန့်တကြားထွက်ပြေးသလိုသူခိုးကလည်းဆွဲမိဆွဲရာကျား၏နားရွက်ဆွဲမိရင်းထိတ်လန့်စွာဖြင့် တစ်ညလုံးလိုက်ပါနေရသည်ဆို၏။
နံနက်အလင်းရောင်ထွက်ပြူလာမှအခြေအနေကိုဦးစွာရိပ်မိသောသူခိုးက သစ်ပင်တစ်ပင်၏ကိုင်းကိုတွဲခိုကာပြေးလွှားနေဆဲကျားပေါ်မှနေရစ်ခဲ့သည်။
ကျားရန်ကိုကြောက်သဖြင့်သစ်ခေါင်းတွင်းဝင်ပုံးနေခဲ့သည်။
ကျား၏အံ့ဩဖွယ်အတွေ့အကြုံကို စပ်စုသိရှိရသောမျောက်က ဆက်လက်စူးစမ်းလိုသဖြင့် ထွက်မပြေးကြစတမ်းသဘောတူညီချက်ဖြင့် အမြီးချင်းချည်နှောင်ကာ ဒေဝေါဆင်းကျန်ရစ်သည်ဟူသောသစ်ပင်ရှိရာပြန်သွားကြသည်။
ဒေဝေါ၏အရိပ်အခြေကိုမတွေ့သဖြင့် သစ်ခေါင်းအတွင်းသို့ တုတ်တစ်ချောင်းဖြင့်ဦးစွာထိုးကြည့်ရာ သူခိုးက တုတ်ကိုဆွဲယူထားလိုက်သည်။
ဆက်လက်၍မျောက်က ချည်နှောင်ထားသောအမြီးဖြင့်သစ်ခေါင်းအတွင်းထိုးသွင်းစူးစမ်းပြန်ရာ သူခိုးကအမြီးကိုဆွဲ၍ တုတ်ဖြင့်ထိုးလွှတ်သည်ဆို၏။
ထိုအခါမျောက်လည်း နာကျင်ထိတ်လန့်စွာဖြင့် ဒေဝေါမဟုတ်ဘူး မြီးဆွဲဒုတ်ထိုးဟ ဟုအော်ဟစ်လေရာ နဂိုကပင်ကြောက်လန့်နေသောကျားလည်းထွက်ပြေးပြန်သဖြင့် ဒရွတ်တိုက်ပါသွားသောမျောက်မှာသေပွဲဝင်ရရှာသည်ဟု ဆိုလေသည်။
ထိုအခါမှစ၍ ရှေ့နောက်ဆင်ခြင်စဉ်းစားမှုမရှိပဲ ကမန်းကတန်း အလျှင်အမြန် လုပ်ကိုင်တတ်ကြသူများကို မီးဆွဲဒုတ်ထိုး(ဖြစ်အောင်)မလုပ်နှင့်ဟု ဆုံးမတတ်သလို `ဒေဝေါ´ဆိုသည်မှာလည်း မသိနားမလည်သူများအတွက် ကြောက်ရွံ့ထိတ်လန့်စရာဖြစ်ခဲ့ဖူးကြောင်း သိမှတ်ကြသည်။
ဂျောက်ဂျက်

**ဂျောက်ဂျက်** သည် မြန်မာနိုင်ငံသား ဟစ်ဟော့အဆိုတော်တစ်ဦး ဖြစ်သည်။ ဂျောက်ဂျက်သည် ညစ်ညမ်းစာသားပါဝင်သည် သီချင်းများ ရေးဖွဲ့ သီဆိုမှုကြောင့် စင်မြင့်ဖျော်ဖြေပွဲများ၊ စီးရီးထုတ်ခြင်းများ ပိတ်ပင်ခံခဲ့ရဖူးသည်။သူသည် မြန်မာ ဟစ်ဟော့ တတိယမျိုးဆက်၏ အအောင်မြင်ဆုံး အဆိုတော်လည်း ဖြစ်ခဲ့သည်။ လက်ဦးဆရာမှာ ရသ ဖြစ်သည်။

## ကိုးကား
မေရီချက်(ပ်)မင်း နားမကြားသောကလေးများကျောင်း

## မေရီချက်(ပ်)မင်း နားမကြား သောကလေးများကျောင်း 
#### (Mary Chapman Teachers Training Callege & School for the Deaf Children) 
မေရီချက်(ပ်)မင်း နားမကြားသော ကလေးများကျောင်းသည် မြန်မာနိုင်ငံရှိ နားမကြားသော ကလေးများအတွက် ပထမဆုံးကျောင်းပင် ဖြစ်သည်။ ၁၉၂၀-ခုနှစ်တွင် အင်္ဂလန်သူ မစ္စ မေရီချက်(ပ်)မင်း (Miss Mary Chapman)က မြန်မာပြည်ရှိ မွေးရာပါ နားမကြား၊ စကားမပြောတတ်သော ကလေးသူငယ်များအတွက် စတင်တည်ထောင်ခဲ့သည်။ 

မေရီချက်(ပ်)မင်းသည် ကျောင်းအတွက် မြေနေရာနှင့် အဆောက်အဦကို ကိုယ်ပိုင်ငွေဖြင့် ဝယ်ယူ လှူဒါန်းခဲ့ခြင်း ဖြစ်သည်။ စတင်တည်ထောင်သော နှစ်မှာပင် ပထမတိုးချဲ့အဆောက်အဦကို Mary Chapman Teachers Training Callege & School for the Deaf အမည်နှင့် မှတ်ပုံတင်ခဲ့သည်။ နားမကြားသော ကလေးငယ်များကို ပညာသင်ကြားပေးနိုင်မည့် ဆရာ၊ ဆရာမများကို ပျိုးထောင်ပေးခဲ့ပြီး နားမကြားသော ကလေးများကိုလည်း စာနှင့် သက်မွေးပညာရပ်များကို သင်ကြားပေးခဲ့သည်။ 

၁၉၂၀-ခုနှစ်တွင် ရှမ်းလမ်း၌ တိုက်တစ်လုံးငှား၍ ကျောင်းဖွင့်ပါသည်။ ကျောင်းသားတစ်ဦးနှင့် စပါသည်။ နားမကြားသော ကလေးများ စကားပြောနိုင်ကြောင်း လူထုက မယုံကြည်သောကြောင့် အစတွင် တော်တော်နှေးပါသည်။ ဒေါ်စိန်သာကို ပထမဦးဆုံး ဆရာဖြစ်သင်တန်း ပေးပါသည်။ 

၁၉၂၃-ခုနှစ်တွင် ယခုလက်ရှိ သံတမန်လမ်း၌ သစ်သားအိမ်နှင့် ခြံကိုဝယ်ပြီး Mary Chapman Teachers Training Callege & School for the Deaf ဟူ၍ အနောက်ဘက်၌ ၁၉၂၄-ခုနှစ်တွင် Miss Mary Chapman ၏ ကိုယ်ပိုင်ငွေနှင့် အင်္ဂလန်မှ နားမကြားသော ကလေးများကို ကူညီမစသော အသင်းတစ်ခု၏ အကူအညီဖြင့် တိုးချဲ့အဆောင် စ၍ဆောက်ပါသည်။ 

၁၉၂၆-ခုနှစ်တွင် ကျောင်းသား(၁၀)ယောက် တိုးလာသည်။ ထိုအချိန်၌ ဆရာဖြစ်သင်တန်းသို့ တက်ရန်လူ ရှာသော်လည်း လာလိုသောသူ ရှားပါသည်။ 

၁၉၂၈-ခုနှစ်တွင် ဒေါ်စိန်ကျော့နှင့် ဒေါ်အားပု နှစ်ယောက် ဆရာဖြစ်သင်တန်းတက်ရာ (၄)နှစ်ကြာပါသည်။ ဆရာဖြစ် သင်တန်းပေးသူ တစ်ယောက်သာ ဖြစ်ပြီး အင်္ဂလိပ်လို သင်ခြင်းဖြစ်သည်။ ကျောင်းသား/သူ စုစုပေါင်း(၁၂)ယောက်ရှိသည်။ 

၁၉၂၉-ခုနှစ်တွင် Mary Chapman နေမကောင်းသဖြင့် အင်္ဂလန်သို့ ပြန်သွားရာ ကျောင်းအုပ်အဖြစ် Miss Raymond ကို ထားခဲ့သည်။ 

၁၉၃၀-ခုနှစ်တွင် Mary Chapman ပြန်လာရာ ကျန်းမာရေး မကောင်းသေးသဖြင့် ဆရာဝန်အမိန့်အရ နောက်တစ်ကြိမ် ပြန်သွားရသည်။ အင်္ဂလန်တွင် (၁၀)နှစ်ကြာ နေ၍ ကွယ်လွန်သွားသည်။ ဤနှစ်၌ ၎င်းကျောင်းကို Bible Churchmen Missionary Society (B.C.M.S)သို့ လွှဲအပ်ပါသည်။ 

၁၉၃၀-ခုနှစ်တွင် Mr & Mrs Jereen တို့က ကျောင်းကို အုပ်ချုပ်ပါသည်။ 

၁၉၃၃၊ ၃၅-ခုနှစ်တွင် Miss Marshell က ကျောင်းအုပ်အဖြစ် ဆက်အုပ်ချုပ်ပါသည်။ ဒေါ်အေးခင်၊ ဒေါ်ရိုဒါ၊ ဒိုရာ ဆရာမ(၃)ဦးကို ခန့်ထား၍ ကျောင်းသား/သူ စုစုပေါင်း(၂၅)ယောက်ရှိသည်။ 

### ရည်ရွယ်ချက် 
### ဆောင်ပုဒ် 
**အနိုင်မခံ အရှုံးမပေး** ဟူသော ဆောင်ပုဒ် စာတန်းအား ကျောင်းတံဆိပ်တွင် ရေးထိုးထားသည်။

### လိပ်စာ 
အမှတ်(၂)၊ သံတမန်လမ်း၊ ဒဂုံမြို့နယ်၊ ရန်ကုန်မြို့။ ဖုန်း ၀၁-၂၂၁၈၇၂ 

## ကိုးကား 
http://www.mm-marychapman.org/index.html 

ကဏ္ဍ:မြန်မာနိုင်ငံအခြေစိုက် အဖွဲ့အစည်းများ
ကဏ္ဍ:မြန်မာနိုင်ငံရှိ ကျောင်းများ
ကဏ္ဍ:ရန်ကုန်မြို့
ဖြိုးသာရ

အဘ ဦးသိန်းလွင် စာရေးဆရာ မောင်သာရနှင့် အမိ ဒေါ်ခင်စန်းတို့၏ သမီးဦးဖြစ်ပြီး  ကိုယ်တိုင်လည်း ဝတ္တုတို များရေးသားသော စာရေးဆရာမတစ်ဦးဖြစ်သည်။ 
ကဗျာ/ပန်းချီ စသောအနုပညာ လုပ်ငန်းများနှင့်လည်း ဆက်စပ်မှုရှိသည်။
## ဘဝနိဂုံး
ဦးတည်ကြည် + ဒေါ်နှင်းနှင်းထွန်းတို့၏ အစ်မ၊ ဦးအောင်သင်း၏ ဇနီး၊ သမီး ဒေါက်တာချမ်းမြေ့သူ (USA)၊ သား အေးချမ်းမိုး၊ မောင်ပြေငြိမ်းချမ်း၊ သမီး ချမ်းစိမ့်စိမ့်ချမ်းတို့၏ မွေးသမိခင် ဒေါ်ဖြိုး (ခ) စာရေးဆရာမ ဖြိုးသာရ (၅၆) နှစ် သည် ၂၀၁၂ ခု ဖေဖော်ဝါရီလ ၅ ရက်နေ့ ည ထိုင်းစံတော်ချိန် ၁ဝ နာရီ ၂ဝ မိနစ်အချိန်တွင် ထိုင်းနိုင်ငံ အုန်းပြန့် ဒုက္ခသည်စခန်းတွင် အစာအိမ်ရောဂါဖြင့် ကွယ်လွန်အနိစ္စရောက်သွားသည်။

ကဏ္ဍ:မြန်မာ အမျိုးသမီး စာရေးဆရာများ
ကဏ္ဍ:မြန်မာ စာရေးဆရာများ
ထရိုဂျန် (ကွန်ပျူတာ)

**ထရိုဂျန်** ဆိုသည်မှာ ပြဿနာမရှိဟုထင်ရသော်လည်း ၎င်းမှာ ဗိုင်းရပ်စ် နှင့် worm များအား ဝှက်ထားပေးတတ်သည်။

ထရိုဂျန် ကို ဟက်ကာ များမှ စတင်ရန် အမိန့် မပေးမချင်း ကွန်ပျူတာ ကို ဒုက္ခမပေးပဲ နေတတ်ကြသည်။
နေဝင်းမြင့်

**နေဝင်းမြင့်** (၆ ဖေဖော်ဝါရီ ၁၉၅၂ မွေးဖွား) သည် မြန်မာ အမျိုးသား စာရေးဆရာတစ်ဦးဖြစ် အမျိုးသားစာပေဆု ၃ ကြိမ်ရရှိထားသူ ဖြစ်သည်။

၁၉၅၂ ခုနှစ်၊ ဖေဖော်ဝါရီလ(၆)ရက်နေ့တွင် မကွေးတိုင်း  ကုန်းဇောင်းရွာ၊ ပွင့်ဖြူမြို့နယ်တွင် အဖ-ဦးဘရွှေ၊ အမိ-ဒေါ်သိန်းတို့က မွေးဖွားသည်။ အမည်ရင်းမှာ ဝင်းမြင့်(ခ)ခင်မောင်ဝင်းဖြစ်သည်။ ဇနီး- စာရေးဆရာမ ခင်ခင်ထူးနှင့်အတူ မန္တလေးမြို့တွင်နေထိုင်ရင်း စာပေများ ရေးသားပြုစုနေသည်။ ကလောင်အမည်ကွဲများမှာ ဝင်းဖွေး၊ အောင်မောင်း စသည်တို့ ဖြစ်သည်။

## ပညာရေး
၁၉၅၇ - ငယ်စဉ်က ကုန်းဇောင်းကျေးရွာ အလယ်တန်းကျောင်းတွင် ပဉ္စမတန်းအထိ ပညာသင်ကြားခဲ့သည်။
၁၉၆၂ ခုနှစ်တွင် အင်းစိန်သို့ ပြောင်းရွှေ့လာခဲ့ပြီး အင်းစိန်မြို့ အစိုးရအထက်တန်းကျောင်း အမှတ်(၄)တွင် ဒဿမတန်းအထိ ပညာသင်ကြားခဲ့သည်။

## ဝန်ထမ်းဘဝ
၁၉၆၈ ခုနှစ်တွင် အင်းစိန် ဒညင်းကုန်းအုတ်စက်ရုံအမှတ်(၁)တွင် ဝန်ထမ်းအဖြစ် အမှုထမ်းခဲ့သည်။ ပညာသည်(ထုတ်လုပ်ရေး)အဆင့်ထိ တာဝန်ထမ်းဆောင်ခဲ့သည်။
  
## စာပေဆုများ
# ၁၉၈၅ - စာပေဗိမာန်စာမူဆု ဝတ္ထုတိုပေါင်းချုပ်(တတိယ)ဆု - ဗျိုင်းမည်းနှင့်အခြားဝတ္ထုတိုများ 
# ၁၉၉၂ - အမျိုးသားစာပေဆု (ဝတ္ထုတိုပေါင်းချုပ်) - ဆယ့်နှစ်ကြိုးဝတ္ထုတိုများ (အားမာန်သစ်စာပေ)
# ၂၀၀၇ - အမျိုးသားစာပေဆု (ဝတ္ထုတိုပေါင်းချုပ်) - အိမ်ကလေး ၁၆ လုံး (ပုဂံစာအုပ်တိုက်)
# ၂၀၁၀ - အမျိုးသားစာပေဆု (ဘာသာပြန် (ရသ)) - ရေကန်သာ ကြာတိုင်းအေး (ပုဂံစာအုပ်တိုက်) ဒါ့အပြင် အခြားစာအုပ်များစွာ ကိုလဲ ‌ေးသားဆုရခဲ့ပါတယ်

## ရေးသားပြီးသော စာအုပ်အချို့
## ကိုးကား 
ကဏ္ဍ:မြန်မာ အမျိုးသား စာရေးဆရာများ
ကဏ္ဍ:အမျိုးသားစာပေဆုရှင်များ
ကဏ္ဍ:မြန်မာ စာရေးဆရာများ
Uniscribe

**ယူနီစခရိုက်** (Uniscribe) သည် Microsoft Windows စက်မောင်းစနစ်တွင် ယူနီကုဒ် ဖြင့်ရေးသားထားသော စာများ အထူးသဖြင့် ရှုပ်ထွေးသော စာပုံလုံး အခင်းအကျင်း (complex text layout) များအတွက် ပုံဖော်ပေးသော အထောက်အကူပြု စနစ်ဖြစ်သည်။ ၎င်းတို့ကို DLL ဖိုင် USP10.DLL အဖြစ်ရှိသည်။ USP10.dll သည် Windows 2000 နှင့် Internet Explorer ၅.၀ တွင် စတင်ပါရှိသည်။ ထို့အပြင် Windows CE စက်များတွင် version 5.0 မှ Uniscribe နည်းများ စတင်ပါရှိသည်။ 

## USP10.dll 
USP10.dll သည် Unicode Scripts Processor ၏ အတိုကောက်ဖြစ်သည်။ USP10.dll ၏ အဓိက အသုံးပြုများမှာ -

# input sequence မှ input text များကို visual sequence အဖြစ် စီစဉ်ခြင်း
# မြန်မာစာကဲ့သို့ စာများတွင် ဆက်စပ်သော ဘေးစာများဖြင့် စီစဉ်၍ သင့်တော်သော စာလုံးပုံ ထုတ်ပေးခြင်း
# စာသားများ၏ အသွားအလာ ကိုပြောင်းပေးခြင်း (ဥပမာ အထက်အောက်၊ ဘယ်ညာ)

ထုတ်ဝေပြီးသော usp10.dll များမှာ အောက်ပါအတိုင်း ဖြစ်သည်။ 

## အဆင့်မြှင့်ခြင်း 
Uniscribe ကို Windows 2000 မှစ၍ ပါရှိသော်လည်း နောက်ပိုင်း ပြုပြင်မှုများသည် ပိုမိုသော လုပ်ဆောင်မှုများကို လုပ်ဆောင်နိုင်သည်။ မြန်မာစာအတွက်ဆိုလျှင် ယူနီကုဒ် 5.1 ကို ပေးသော Uniscribe version 1.420 နှင့် အထက်လိုအပ်သည်။ 

၎င်း Uniscribe ကို အဆင့်မြှင့်ရန်မှာ အသစ် usp10.dll ကို ကူးထဲ့လိုက်ရန်သာ ဖြစ်သည်။ အချိုသော မြန်မာ font company အထူးသဖြင့် MyMyanmar တို့ software များမှာ usp10.dll ပြုပြင်ထားပြီး သုံးစွဲသူ စက်များ ပျက်လေ့ရှိသည်။ ထိုသို့ဖြစ်လျှင် ကောင်းမွန်သော usp10.dll ကို ပြန်လည်ကူးယူ၍ ပြုပြင်နိုင်သည်။

## ကိုးကား
ပြန်လည်နေရာချထားရေး ညွှန်ကြားရေးမှူးရုံး

ပြန်လည်နေရာချထားရေး ညွှန်ကြားရေးမှူးမှာ ဗိုလ်မှူးကြီး ဌေးနိုင် ဖြစ်သည်။

## ကိုးကား 
ကဏ္ဍ:တပ်မတော် (ကြည်း)
ကဏ္ဍ:စစ်လက်ရုံး/ အကူ/ ဝန်ထမ်းတပ်ဖွဲ့ ညွှန်ကြားရေးမှူးရုံးများ
ပြည်ထဲရေး ဝန်ကြီးဌာန

မြန်မာနိုင်ငံရှိ ဝန်ကြီးဌာနများတွင် ပြည်ထဲရေး နှင့် ပတ်သက်၍ **ပြည်ထဲရေး ဝန်ကြီးဌာန**ထားရှိသည်။ လက်ရှိ ပြည်ထဲရေးဝန်ကြီးမှာ ဒုတိယဗိုလ်ချုပ်ကြီး ဖုန်းမြတ် ဖြစ်သည်။

## ဖွဲ့စည်းပုံ
ပြည်ထဲရေး ဝန်ကြီးဌာန၏ လက်အောက်တွင်အောက်ပါ ဦးစီးဌာနများကို ထပ်မံခွဲထားသည်။ ၎င်းဦးစီးဌာနများမှာ
*မြန်မာနိုင်ငံ ရဲတပ်ဖွဲ့
*အထွေထွေအုပ်ချုပ်ရေးဦးစီးဌာန
*အထူးစုံစမ်းစစ်ဆေးရေးဦးစီးဌာန
*အကျဉ်းဦးစီးဌာန
*မီးသတ်ဦးစီးဌာန တို့ဖြစ်သည်။

ယခင်က အထွေထွေအုပ်ချုပ်ရေး ဦးစီးဌာနကို ထည့်သွင်းဖွဲ့စည်းခဲ့​သော်လည်း ၂၀၁၈ခုနှစ်တွင် ပြည်ထောင်စုအစိုးရအဖွဲ့ရုံးဝန်ကြီးဌာနလက်​အောက်သို့ ​ပြောင်းကာဖွဲ့စည်းခဲ့သည်။၂၀၂၁ခုနှစ် မေလ ၅ရက်နေ့တွင် အာဏာသိမ်းစစ်ကောင်စီမှ ပြည်ထဲရေး ဝန်ကြီးဌာနလက်အောက်သို့ ပြန်လည် ပြောင်းရွှေ့ခဲ့ပြန်သည်။

## ပြည်ထောင်စုဝန်ကြီးများ 
### ဒုတိယဝန်ကြီးများ 
## ကိုးကား
ပြည်သူ့ဆက်ဆံရေးနှင့် စိတ်ဓာတ်စစ်ဆင်ရေး ညွှန်ကြားရေးမှူး

**ပြည်သူ့ဆက်ဆံရေးနှင့် စိတ်ဓာတ်စစ်ဆင်ရေး ညွှန်ကြားရေးမှူး**မှာ ဗိုလ်မှူးချုပ် ရဲရင့်အောင် ဖြစ်သည်။

## လက်အောက်ခံ တပ်များ 
* မြဝတီတပ်မတော်အသံလွင့်ဌာန
* မြဝတီစာပေတိုက်
* အမှတ်(၁)တပ်မတော်ရုပ်မြင်သံကြားထုတ်လွှင့်‌ရေးတပ်
* တပ်မတော်ပညာရေးကျောင်းများ
* နယ်လှည့်ပြည်သူ့ဆက်ဆံရေး တပ်ခွဲများ

## ကိုးကား 
ကဏ္ဍ:စစ်လက်ရုံး/ အကူ/ ဝန်ထမ်းတပ်ဖွဲ့ ညွှန်ကြားရေးမှူးများ
ကဏ္ဍ:ပြည်သူ့ဆက်ဆံရေးနှင့် စိတ်ဓာတ်စစ်ဆင်ရေးတပ်ဖွဲ့
ပြည်ပသို့တင်ပို့ခွင့်မပြုသောပစ္စည်းများ

စီးပွားရေးနှင့်ကူးသန်းရောင်းဝယ်ရေးဝန်ကြီးဌာန၏ ၂၆-၁၁-၉၉နေ့စွဲပါ အမိန့်အမှတ်(၁၀^၉၉)အရ ပုံမှန်ကုန်သွယ်မှုနည်းလမ်းဖြင့် ပင်လယ်ရေကြောင်း (overseas Trade) မှတစ်ဆင့် တင်ပို့ခွင့်မပြုသည့် ပစ္စည်းများမှာ အောက်ပါအတိုင်း ဖြစ်သည်။ 

## လယ်ယာကိုင်းကျွန်းထွက်ပစ္စည်းများ 
(က) ဆန်နှင့်ဆန်ထွက်ပစ္စည်း (ဆန်၊ ဆန်ကွဲ၊ ဆန်ကြာဇံ၊ ဖွဲနုစသည် များ)
(ခ ) သကြားဖြူ၊ သကြားနီ၊ သကြားညို
(ဂ ) မြေပဲ၊ မြေပဲဆီ
(ဃ) နှမ်း၊ နှမ်းဆီ
(င ) ပဲနှမ်း၊ ပန်းနှမ်းဆီ
(စ ) မုံညင်း၊ မုံညင်းဆီ
(ဆ) နေကြာ၊ နေကြာဆီ
(ဇ ) ဆီကြိတ်ဖတ်အားလုံး
(ဈ ) ဝါနှင့်ဝါထွက်ပစ္စည်း (ဝါဂွမ်း၊ ချည်မျှင်)

## တွင်းထွက်ပစ္စည်းနှင့်ဓာတ်သတ္တုပစ္စည်းများ 
(က) ရေနံ
(ခ ) ကျောက်မျက်ရတနာ
(ဂ ) ရွှေ
(ဃ) ကျောက်စိမ်း
(င ) ပုလဲ
(စ ) စိန်
(ဆ) ခဲ
(ဇ ) ခဲမဖြူ
(ဈ ) အဖြိုက်နက်
(ည) ခဲမဖြူရှီးလိုက်ရောရာ
(ဋ ) ငွေ
(ဌ ) ကြေးနီ
(ဍ ) သွပ်
(ဎ ) ကျောက်မီးသွေး
(ဏ) အခြားသတ္တုအမျိုးမျိုး

## တိရစ္ဆာန်နှင့်တိရစ္ဆာန်ထွက်ပစ္စည်းများ 
(က) ဆင်စွယ်
(ခ ) ကျွဲ၊ နွား၊ ဆင်၊ မြင်းနှင့် ရှားပါးတိရစ္ဆာန်များ
(ဂ ) သားရေ

## ရေထွက်ပစ္စည်းများ 
(က) ပုဇွန်ဖွဲ

## အထွေထွေကုန်ပစ္စည်းများ 
(က) လက်နက်ခဲယမ်းမီးကျောက်
(ခ ) ရှေးဟောင်းပစ္စည်းများ

## သစ်တောထွက်ပစ္စည်းများ 
(က) ရာဘာ

အထက်ဖော်ပြပါ လယ်ယာထွက်ကုန်ပစ္စည်းများ၊ တွင်းထွက်နှင့်ဓာတ်သတ္တု ပစ္စည်းများ၊ တိရစ္ဆာန်နှင့် တိရစ္ဆာန်ထွက်ပစ္စည်းများ၊ ရေထွက်ပစ္စည်းများ၊ သစ်တော ထွက်ပစ္စည်းများအား တားမြစ်ထားသော်လည်း ကိစ္စရပ် တစ်ခုချင်းအလိုက် စိစစ်ခွင့်ပြုပေးလျက်ရှိသည်။ 

## ကိုးကား
မြန်မာ စာလုံးပေါင်း သတ်ပုံကျမ်း

**မြန်မာစာလုံးပေါင်းသတ်ပုံကျမ်း** သည် မြန်မာစာရေးသားရာတွင် ကိုးကားအသုံးပြုနိုင်ရန် အစဉ်အလာနှင့် အညီဖြစ်ခြင်း၊ ကျမ်းအကိုးအထောက် ခိုင်လုံခြင်း၊ ကြောင်းကျိုး ဆက်နွှယ်မှုအရ အနက်အဓိပ္ပာယ်ရှိခြင်း၊ အသုံးတွင်ကျယ်ခြင်းတို့အရ ထုံးမီစံမျှဖြစ်သော စာလုံးပေါင်း (၂၈၅၈၇) တို့ကို ပြဋ္ဌာန်းထားသောကျမ်း ဖြစ်ပြီး မြန်မာစာအဖွဲ့က ထုတ်ဝေသည်။

## ကိုးကား
မြန်မာနိုင်ငံ ကွန်ပျူတာလုပ်ငန်းရှင်အသင်း

**မြန်မာ ကွန်ပျူတာ လုပ်ငန်းရှင် အသင်း** (MCIA) ကို ၁၉၉၈ ခုနှစ် မေလ ၁၇ ရက်နေ့တွင် စတင်ဖွဲ့စည်းခဲ့ပြီး ကွန်ပျူတာလုပ်ငန်းရှင်များ၏ လုပ်ငန်းများဖွံ့ဖြိုးတိုးတက်ရေးအတွက် စည်းရုံးဆောင်ရွက်နေသော အစိုးရမဟုတ်သည့် အဖွဲ့အစည်းဖြစ်သည်။ ကွန်ပျူတာလုပ်ငန်းရှင်အသင်းဝင်ပေါင်း ၂၉၁ ဦးရှိသည်။

## အသင်း၏ ရည်ရွယ်ချက် 
အသင်း၏ ရည်ရွယ်ချက်များမှာ မြန်မာနိုင်ငံအတွင်းရှိ ပြည်နယ်၊ တိုင်း ကွန်ပျူတာလုပ်ငန်းရှင် အသင်းဝင်များကို စုစည်းနိုင်ရန်နှင့် စည်းရုံးဆောင်ရွက်ရန်၊ ကွန်ပျူတာပညာ ဖွံ့ဖြိုးရေးဥပဒေပါ ရည်ရွယ်ချက်များနှင့် အညီ အကောင်အထည်ဖော် ဆောင်ရွက်ရန်၊ နှင့် ကွန်ပျူတာလုပ်ငန်းရှင်များ၏ လုပ်ငန်းများ ပိုမိုဖွံ့ဖြိုးတိုးတက်ရန်အတွက် ပြည်တွင်း၊ ပြည်ပဆက်သွယ်ဆောင်ရွက်မှုများကို ဖွဲ့စည်းရန် တို့ ဖြစ်သည်။

## အသင်း၏ လုပ်ငန်းများ 
* နိုင်ငံတကာဆက်ဆံမှု တိုးမြှင့်ရေးဆပ်ကော်မတီ 
* ပြန်ကြားရေးနှင့် သတင်းဖြန့်ချိရေးဆပ်ကော်မတီ
* Seminar နှင့် Training ဆပ်ကော်မတီ
* IT လုပ်ငန်းကိစ္စရပ်များဖြေရှင်းရေးဆပ်ကော်မတီ 
* ICT Award ဆိုင်ရာ ပြုလုပ်ရေး ဆပ်ကော်မတီ
* IT နှင့် ပတ်သက်၍ ကုမ္ပဏီများအား အကူအညီပေးရေး ဆပ်ကော်မတီ
* ဈေးနှုန်းစိစစ်ရေး ဆပ်ကော်မတီ 
* ဘဏ္ဍာရေး ဆပ်ကော်မတီ 
စသည့် ကော်မတီခွဲများ ဖွဲ့စည်းကာ ဆောင်ရွက်လျက်ရှိပြီး
* အသင်းဝင်ကုမ္ပဏီများ၏ ICT နှင့်သက်ဆိုင်သော လုပ်ငန်းကိစ္စရပ်များကို ကူညီပေးခြင်းနှင့် အခြားအငြင်းပွားမှုများနှင့် ပြဿနာများကို ဖြေရှင်းညှိနှိုင်းပေးခြင်း ၊ Service Center များအား MICA အသိအမှတ်ပြုလက်မှတ်များ ထုတ်ပေးခြင်း၊ ICT ကုမ္ပဏီများက ပြည်ပမှ ကွန်ပျူတာနှင့် ဆက်စပ်ပစ္စည်းများတင်သွင်းရန် စီးပွားရေးနှင့်ကူးသန်းရောင်းဝယ်ရေးဝန်ကြီးဌာနသို့ လျှောက်ထားရာတွင် ဈေးနှုန်းသတ်မှတ်မှုလွယ်ကူစေရန် ဈေးနှုန်းများကို စိစစ်သတ်မှတ်ပေးခြင်းများ စသည်တို့ကို ဆောင်ရွက်ပေးလျက်ရှိသည်။

## အသင်း၏ လှုပ်ရှားမှုများ 
* ပြည်တွင်းပြည်ပမှ ကျွမ်းကျင်ပညာရှင်များကို ဖိတ်ခေါ်၍ seminar နှင့် workshop များကို လစဉ်ပြုလုပ်ပေးကာ အဖွဲ့ဝင်ကုမ္ပဏီများအား နည်းပညာ ဗဟုသုတများကို ရရှိစေခြင်း ။
* Myanmar Human Resource Co.,Ltd. နှင့် ပူးပေါင်း၍ ICT ဆိုင်ရာ လူ့စွမ်းအားအရင်းအမြစ် ဖွံ့ဖြိုးရေးသင်တန်းများကို ပို့ချလျက်ရှိခြင်း ။
* မြန်မာနိုင်ငံကွန်ပျူတာအသင်းချုပ် (MCF)၊ မြန်မာနိုင်ငံ ကွန်ပျူတာပညာရှင်အသင်း (MCPA) တို့နှင့် ပူးပေါင်း၍ မြန်မာသတင်းအချက်အလက်နှင့် ဆက်သွယ်ရေးနည်းပညာပြပွဲများကို တပ်မတော်ခန်းမတွင် ၅ ကြိမ်၊ မြန်မာကွန်ဗင်းရှင်းစင်တာတွင် ၁ ကြိမ်၊ Myanmar Info-Tech တွင် ၁ ကြိမ် စီစဉ်ကျင်းပခဲ့သည်။ 
* ၂၀၀၀ ပြည့်နှစ်မှ စတင်၍ Myanmar National ICT Award ပြိုင်ပွဲများကို နှစ်စဉ်ကျင်းပခဲ့သည်။

## ကိုးကား 
## ပြင်ပလင့်ခ်များ 
* မြန်မာနိုင်ငံ ကွန်ပျူတာလုပ် ငန်းရှင်အသင်း၏ တရားဝင် ဝဗ်ဆိုက် 
*ကွန်ပျူတာ နည်းပညာဆိုင်ရာ အသင်းအဖွဲ့များ စာရင်း

ကဏ္ဍ:မြန်မာနိုင်ငံအခြေစိုက် အဖွဲ့အစည်းများ
မြန်မာ့ ဓလေ့ထုံးစံ

အစုအဖွဲ့တစ်ခုခု၏ ကာလကြာမြင့်စွာကတည်းက ပြုမူလုပ်ဆောင်ခဲ့သော (အလားတူအဖွဲ့များနှင့်လည်း တစ်နည်းတစ်ဖုံခြားနားလျက်ရှိသော )နည်းလမ်းများ အတိုင်း ကာလအတန်ကြာအောင် သွင်ဟန်မပျက် (မူမပျက်) လက်ဆင့်ကမ်းကာထိန်းသိမ်းဆောင်ရွက်ခဲ့ကြဖူးသည့် အပြုအမူများနှင့် ယနေ့ထက်တိုင်အောင်ခိုင်မြဲကျင့်သုံးနေသော အစဉ်အလာလုပ်ထုံးလုပ်နည်းများကို ဆိုလိုသည်။
မြန်မာ့ စက္ကူနှင့် ဓာတုဗေဒလုပ်ငန်း

**မြန်မာ့စက္ကူနှင့်ဓာတုဗေဒလုပ်ငန်း**၏ ကြီးကြပ်မှုအောက်တွင် စက်ရုံ ပေါင်း(၁၁)ရုံရှိသည်။ ၎င်းစက်ရုံများ အနေဖြင့်- 
# စာရေးနှင့်ပုံနှိပ်စက္ကူ၊ 
# သတင်းစာစက္ကူ၊ 
# ဘိလပ်မြေအိတ်ခွံ စက္ကူ၊ 
# ထုပ်ပိုးစက္ကူ၊ 
# ရွှေစက္ကူ၊ 
# ငွေစက္ကူ၊ 
# ရေအိမ်သုံး စက္ကူ၊ 
# ပျော့ဖတ်၊ 
# ကော့စ တစ်ဆိုဒါ၊ 
# ကလိုရင်း ဓာတ်ငွေ့ ရည်၊ 
# ဆားငရဲမီး၊ 
# အရောင်ချွတ်ဆေးမှုန့်၊ 
# သင်္ဘောဆေးနှင့် သုတ်ဆေးများ၊ 
# သစ်သားမီးခြစ်၊ 
# ဆေးရုံ သုံးအောက်စီဂျင် ဓာတ်ငွေ့နှင့် စက်မှုသုံးဓာတ် ငွေ့အမျိုးမျိုး၊ 
# ဘက်ထရီ အမျိုး မျိုး၊ 
# အဝတ်လျှော်ဆပ်ပြာရည်နှင့် အမှုန့် စသည့်ကုန်ပစ္စည်း (၃၄)မျိုးတို့အား နှစ်အလိုက်သတ်မှတ်ထားသည့် ကုန် ထုတ်လုပ်မှုလျာထားချက် ပြည့်မီအောင်စီမံထုတ်လုပ် ဆောင်ရွွွက်လျက်ရှိသည်။

## ကိုးကား
မြန်မာ့ရိုးရာ ကစားနည်း

ထုတ်စီးထိုးကစားနည်း

## မြန်မာ့ရိုးရာ ကစားနည်း
ကျွန်တော်တို့ မြန်မာလူမျိုးတွင် ရိုးရာကစားနည်းများ မြောက်မြားစွာရှိခဲ့ပေသည်။ ဘာသာတရားကို အခြေခံသော ကစားနည်းများ၊ မြန်မာ့ယဉ်ကျေးမှုကို အခြေခံသော ကစားနည်းများ၊ ဓလေ့ထုံးစံအရ ကစားနည်းများ ရှိခဲ့ပါသည်။ တချို့သော ကစားနည်း များသည် ယခုခေတ်တွင် ကွယ်ပျောက်ခဲ့ကြသည်။ မြန်မာ့ရိုးရာ ကစားနည်းများသည် ကမ္ဘာတွင် မြန်မာလူမျိုးတို့အတွက် ဂုဏ်ယူစရာပင်ဖြစ်သည်။

မြန်မာ့ရိုးရာကစားနည်းများတွင် အခြေခံကစားနည်း ၂ မျိုးကိုတွေ့ရသည်။ 
# လျှင်မြန်မှု၊ ကြံခိုင်မှုတို့ဖြင့် အပျော်တမ်းကစားနည်းဖြစ်သည်။ 
# အသိ ဉာဏ်ပညာ တိုးတက်စေသော အပျော်တမ်း ဉာဏ်စမ်း ကစားနည်း ဖြစ်သည်။ မြန်မာရိုးရာ ကစားနည်းများသည် တစ်ဦးကောင်း၊ တစ်ယောက်ကောင်း ကစားနည်းများ၊ အုပ်စု လိုက် အဖွဲ့လိုက်ကစားရသည့် ကစားနည်းများပါရှိသည်။ 

## ကစားနည်းများ 
ကျွန်တော်တို့ မြန်မာလူမျိုးတွင် ရိုးရာကစားနည်းများ မြောက်မြားစွာရှိခဲ့ပေသည်။ ဘာသာတရားကို အခြေခံသော ကစားနည်းများ၊ မြန်မာ့ယဉ်ကျေးမှုကို အခြေခံသော ကစားနည်းများ၊ ဓလေ့ထုံးစံအရ ကစားနည်းများ ရှိခဲ့ပါသည်။ တချို့သော ကစားနည်း များသည် ယခုခေတ်တွင် ကွယ်ပျောက်ခဲ့ကြသည်။ မြန်မာ့ရိုးရာ ကစားနည်းများသည် ကမ္ဘာတွင် မြန်မာလူမျိုးတို့အတွက် ဂုဏ်ယူစရာပင်ဖြစ်သည်။

ကမ္ဘာ အရပ်ရပ်ရှိ ကလေးများတွင် လူမျိုးအလိုက် ကလေးကစားနည်းများ ရှိသကဲ့သို့ မြန်မာကလေးများ၌လည်း  ကစားနည်းများ ရှိကြလေသည်။
### တစ်ဦးချင်း အပျော်တမ်းကစားနည်းများ 
# ခေါင်းအုံးရိုက်ပွဲ
#လျှောတိုင်တက်ပွဲ
# မြန်မာ့ လက်ဝှေ့ 
# မြန်မာ့ သိုင်း 
# ဗန်တို 
# ကျင်
# ဂူလီ 
# ဂျင်ကစားနည်း 
# ဒိုးပစ် ကစားနည်း
# ကျည်းသားရိုက်ကစားနည်း
# ဇယ်တောက်ခြင်းကစားနည်း

### အုပ်စုလိုက် အပျော်တမ်းကစားနည်းများ 
# ရွှေစွန်ညို ကစားနည်း
# ခြင်းလုံး ကစားခြင်း ကစားနည်း
# ဘီးရောင်းတမ်းကစားနည်း
# ထုပ်စည်းတိုးကစားနည်း
# လွန်ဆွဲပွဲကစားနည်း
# ညောင်ပင်တစ္ဆေကစားနည်း
# မစာဥ ကစားနည်း 
# မဧခြင်ထောင် ကစားနည်း
# ပုဇွန်ဆိတ်ကစားနည်း
# မြို့တစ်ခါးကြီး ကစားနည်း
# လိပ်ဥဝှက်တမ်းကစားနည်း
# ညောင်ရေအိုးစင် ကစားနည်း
# စိန်ပြေးတမ်း ကစားနည်း
# ကြက်မခွတ်တမ်း ကစားနည်း
# ဖန်ခုန်တမ်း ကစားနည်း

### ဉာဏ်ဖြင့်ကစားရသော ကစားနည်းများ 
# မြန်မာ့ စစ်တုရင်
# ရသေ့စိတ်ဖြေ
# စကားထာဝှက်တမ်း
# ၈ ကောင် ကျား
# ၁၂ ကောင် ကျား
# ပဆစ်ပစ်ခြင်း
ဦးတင် (မြန်မာ့အလင်း)

**ဦးတင် (မြန်မာ့အလင်း )** (၁ ဩဂုတ် ၁၈၉၇ - ၃ အောက်တိုဘာ ၁၉၇၈)သည် ထင်ရှားသည့် မြန်မာ့နိုင်ငံရေး သမားတစ်ဦး ဖြစ်ပြီး၊လွတ်လပ်ရေးရပြီး မြန်မာ့ပထမဦးဆုံး ဦးနုအစိုးရအဖွဲ့၏ ဘဏ္ဍာရေးနှင့်အခွန်တော်ဌာန ဝန်ကြီးအဖြစ် ထမ်းဆောင်ခဲ့သူ ဖြစ်သည်။
သူသည် နောင်တွင် ဥပဒေပြု ပြည်သူ့လွှတ်တော် ၏ ဥက္ကဋ္ဌ အဖြစ်လည်း တာဝန်ထမ်းဆောင်ခဲ့သူ ဖြစ်သည်။ 

## ငယ်ဘဝ 
မြန်မာ့အလင်း ဦးတင်သည် ၁၈၉၇ ခုနှစ်တွင်၊ ဩဂုတ်လ ၁ ရက်နေ့တွင် ကြံခင်းမြို့ ၌ မွေးဖွားခဲ့သည်။ ငယ်စဉ်က ကြံခင်းမြို့ အာရ်စီအမ်ကျောင်းတွင် ၇ တန်းအောင်ခဲ့သည်။

## ဘဝဖြတ်သန်းမှုများ 
ရန်ကုန်မြို့၊ မြန်မာ့အလင်း သတင်းစာတိုက်တွင် ၁၉၄၇ ခုနှစ် အထိ အထွေထွေ မန်နေဂျာ အဖြစ် လုပ်ကိုင်ခဲ့သည်။

ဦးတင်သည် ၁၉၄၂ ခုနှစ်၊ ဘီအိုင်အေခေတ်တွင် ရန်ကုန်မြို့တော် ငြိမ်းချမ်းရေး အဖွဲ့ ဥက္ကဋ္ဌ အဖြစ် ဆောင်ရွက်ခဲ့ပြီး၊ ဂျပန်ခေတ် မြန်မာနိုင်ငံအစိုးရ အတိုင်ပင်ခံလွှတ်တော်အဖွဲ့ဝင် အဖြစ် ခန့်ထားခြင်း ခံခဲ့ရသည်။

၁၉၄၅ ခုနှစ်၊ မေလမှစ၍ ဖဆပလအဖွဲ့ချုပ် တွင် ငွေထိန်း အဖြစ် ဆောင်ရွက်ခဲ့သည်။၁၉၄၈ ခုနှစ်၊ ဇန်နဝါရီလ ၄ ရက်နေ့မှ စ၍ ဦးနုအစိုးရအဖွဲ့တွင် ဘဏ္ဍာရေးဝန်ကြီး အဖြစ် လည်းကောင်း၊ ကုန်သွယ်မှု တိုးတက်ရေးနှင့် ပစ္စည်းထောက်ပံရေးဝန်ကြီး အဖြစ် လည်းကောင်း စသည်ဖြင့် ၁၉၅၈ခုနှစ် အောက်တိုဘာလ၂၈ ရက်နေ့ အထိ ခန့်အပ်ခြင်း ခံခဲ့ရသည်။

ဦးတင်သည် ၁၉၄၈ ခုနှစ်၊ မတ်လ ၂၂ ရက်နေ့တွင် တိုင်းပြည်ပြုလွှတ်တော်အမတ် အဖြစ် ရန်ကုန် မြို့မ (သိမ်ဖြူ) မှ လည်းကောင်း၊ ၁၉၅၂ ခုနှစ် အထွေထွေရွေးကောက်ပွဲ တွင် ရွှေဘို မဲဆန္ဒနယ်မှ ပြည်သူ့လွှတ်တော် အမတ် အဖြစ် လည်းကောင်း၊ ၁၉၅၆ ခုနှစ်၊ ရန်ကုန်မြို့ ကြည့်မြင်တိုင် တောင်ပိုင်း မဲဆန္ဒနယ်မှ ပြည်သူ့ လွှတ်တော် အမတ် အဖြစ် လည်းကောင်း ရွေးကောက် တင်မြှောက်ခြင်း ခံခဲ့ရသည်။

ဗိုလ်ချုပ် နေဝင်းအစိုးရ လက်ထက် ၁၉၅၈ ခုနှစ် အောက်တိုဘာလ ၃ဝ ရက်နေ့မှ ၁၉၆ဝ ပြည့်နှစ်၊ မတ်လ ၃၁ ရက်နေ့ အထိ ပြည်သူ့လွှတ်တော် ဥက္ကဋ္ဌ အဖြစ် ရွေးကောက် တင်မြှောက်ခြင်း ခံခဲ့ရသည်။

ဦးတင်သည် ၁၉၆ဝ ပြည်နှစ် နောက်ပိုင်းတွင် ရွေးကောက်ပွဲသို့ မဝင်တော့ဘဲ ထိုနှစ် ဧပြီလမှ စ၍ အစိုးရ အကြံပေး အဖွဲ့ဝင် လူကြီး တဦး အဖြစ် လည်းကောင်း၊ ၁၉၆၁ ခုနှစ်၊ အောက်တိုဘာလ ၃ ရက်နေ့မှ ၁၉၆၂ ခုနှစ်၊ မတ်လ ၈ ရက်နေ့ အထိ ရွေးကောက်ပွဲကော်မရှင် မင်းကြီးချုပ် အဖြစ် လည်းကောင်း လုပ်ကိုင် ဆောင်ရွက်ခဲ့သည်။

လူမှုဝန်ထမ်း လုပ်ငန်းများကို အများဆုံး လုပ်ကိုင် ဆောင်ရွက်ခဲ့သည်။ ရန်ကုန်မြို့ နှင်းဆီကုန်း ဘိုးဘွား စောင့်ရှောက်ရေး အဖွဲ့ကို ၄ - ၄ - ၄၃ ခုနေ့မှ စတင် ဖွဲ့စည်း တည်ထောင်၍ ဥက္ကဋ္ဌ အဖြစ် ဆောင်ရွက်ခဲ့ရာ ကွယ်လွန်သည် အထိပင် ဖြစ်သည်။ နှင်းဆီကုန်း ဘိုးဘွား ရိပ်သာမှာ စေတနာဝန်ထမ်း တာဝန်ခံ အဖြစ် ဆောင်ရွက်စဉ်က မိမိအိမ်မှ ရေနွေးဗူး၊ လက်ဘက်ရည်ဗူးတို့ ထည့်ယူလာပြီး ဘိုးဘွားရိပ်သာ ရန်ပုံငွေမှ ကိုယ့်အတွက် ရေနွေးတခွက် မသောက်ဘဲ၊ စေတနာ ဝန်ထမ်းများ အကြား စံနမူနာပြ လုပ်ဆောင် သွားခဲ့သူ အဖြစ် နာမည်ကြီးသည်။

ဦးတင်သည် ဗိုလ်ချုပ်နှင့် တကွ ကျဆုံးသော ဝန်ကြီးများ၏ ကျန်ရစ်သော အမွေဆိုင်တို့အတွက် ဘဏ္ဍာတော် အုပ်ချုပ်ရေးမှူး အဖြစ် ဆောင်ရွက် လာခဲ့ရာ အမွေဆိုင်တို့၏ သားသမီးများအား ယင်းတို့၏ ခံစားသင့် ခံစားထိုက်သော ငွေများ ရှင်းပေးပြီသည် အထိ နှစ်ပေါင်း ၂ဝ ကျော် ဖြစ်သည်။

မြန်မာ့ အလင်း သတင်းစာ တိုးတက်မှုနှင့် လူမှုဝန်ထမ်း ဆောင်ရွက်မှု စသည်များတွင် စိတ်ရောကိုယ်ပါ ငွေကြေးက အစ ဆောင်ရွက်ခဲ့သော ပုဂ္ဂိုလ်ကြီး တဦးလည်း ဖြစ်သည်။ ငွေကြေးနှင့် ပတ်သက်၍ စိတ်အချရဆုံး ပုဂ္ဂိုလ်ကြီး တဦးလည်း ဖြစ်သည်။

## ဘဝနိဂုံး 
မြန်မာ့ အလင်း ဦးတင်သည် ၁၉၇၈ ခုနှစ်၊ အောက်တိုဘာလ ၃ ရက်နေ့၊ နံနက် ၇ နာရီ ၇ မိနစ် အချိန်တွင် အသက် ၈၁ နှစ် အရောက် ရန်ကုန်မြို့ ဝင်္ကပါ ရိပ်သာလမ်း၊ အမှတ် ၃ နေအိမ်တွင် လူကြီး ရောဂါဖြင့် ကွယ်လွန် သွားခဲ့သည်။ တဦးတည်းသော သမီး မထူးထူးလျှံနှင့် မြေး ၄ ယောက် ကျန်ရစ်ခဲ့သည်။

## ကိုးကား
မြန်မာ့ကြွေထည်မြေထည်လုပ်ငန်း

**မြန်မာ့ကြွေထည်မြေထည်လုပ်ငန်း**၏ ကြီးကြပ်မှုအောက်တွင် စက်ရုံ ပေါင်း(၁၅)ရုံနှင့် စက်ရုံခွဲ(၄)ရုံ၊ စုစုပေါင်း (၁၉)ရုံ ရှိသည်။ ၎င်း စက်ရုံများအနေဖြင့်- 
# ဘိလပ်မြေ၊ 
# အုတ်၊ 
# မီးခံအုတ်၊ 
# ကွန်ကရိပစ္စည်းများ၊ 
# မီးခံဘိလပ်မြေပြား၊ 
# ကြွေထည်ပစ္စည်းများ၊ 
# မှန်၊ 
# ပုလင်းနှင့် အိမ်သုံးဖန်ထည် ပစ္စည်းအမျိုးမျိုး၊ 
# နံရံကပ်နှင့် ကြမ်းခင်းကြွေပြားများ၊
# ကျောက် တုံးကျောက်ပြား စသည့်ကုန်ပစ္စည်း (၁၁၂) မျိုးတို့အား နှစ်အလိုက်သတ်မှတ်ထားသည့် ကုန်ထုတ်လုပ်မှုလျာထားချက် ပြည့်မီအောင် စီမံထုတ်လုပ်ဆောင်ရွက်လျက်ရှိသည်။

## ကိုးကား
မောင်သင် (ရုပ်ရှင်သရုပ်ဆောင်)

**မောင်သင်** (၁၉၂၁–၁၉၉၃) သည် မြန်မာနိုင်ငံသား စာရေးဆရာ၊ ဆရာဝန်၊ ရုပ်ရှင်မင်းသားနှင့် ဒါရိုက်တာ တစ်ဦး ဖြစ်သည်။ မြင်းခြံခရိုင် နွားထိုးကြီးမြို့နယ် ထန်းခွရွာ၌ အဖ ရွာသူကြီး ဦးငွေဇင်၊ အမိ ဒေါ်သီလှ (ဒေါ်သီလ) တို့က ၁၉၂၁ ခု မေလ ၂၂ ရက် တနင်္ဂနွေ နေ့တွင် မွေးဖွား ခဲ့သည်။ ငယ်မည် 'မောင်သင်'၊ အမည်ရင်း 'မောင်မောင်သင်'၊ စာရေးဆရာ၊ ရုပ်ရှင် မင်းသား အဖြစ်တွင် ငယ်မည်ကို အသုံး ပြုခဲ့သည်။ မွေးချင်း ရှစ်ယောက်တွင် ဆဋ္ဌမမြောက် ဖြစ်သည်။

ထန်းခွရွာ မြန်မာ မူလတန်း ကျောင်းတွင် စတုတ္ထတန်း အောင်သည်ထိ လည်းကောင်း၊ ရေနံချောင်း အမျိုးသား အထက်တန်း ကျောင်းတွင် ၄ တန်း၊ ၅ တန်း အောင်သည် အထိ လည်းကောင်း၊ မြင်းခြံ အစိုးရ အထက်တန်း ကျောင်းတွင် ၁ဝ တန်းထိ လည်းကောင်း ပညာ သင်ယူ ခဲ့သည်။ ဒုတိယ ကမ္ဘာစစ်ကြီး အတွင်း ဆေးပညာရပ် များကို တပိုင်းတစ သင်ကြား ခဲ့ရသည်။ စစ်ပြီး ခေတ်တွင်မှ ဆရာဝန် စာမေးပွဲ အောင်မြင် ခဲ့သည်။ ရှေ့တန်း စစ်မျက်နှာသို့ အများဆုံး လိုက်ပါ အမှုထမ်း ခဲ့သည်။ ၄ နိုဝင်ဘာ ၁၉၅၈ တွင် အရပ် ဆရာဝန် ဘဝသို့ ပြောင်းခဲ့သည်။ စာပေ၊ ရုပ်ရှင်၊ ဆေးလောက နယ်ပယ်တွင် ကျင်လည် ခဲ့သည်။

မူလတန်း ကျောင်းသား ဘဝ ကပင် စာပေ၌ ဝါသနာ ပါခဲ့သည်။ ဒုတိယ ကမ္ဘာစစ် မဖြစ်မီ နဂါးနီ ဂျာနယ်ကျော် ပေါ်လာသော အခါတွင်ကား *မောင်သင့် ကိုယ်တွေ့* ဆောင်းပါး၊ ဝတ္ထုများဖြင့် ထင်ရှား လာခဲ့သည်။ စစ်ပြီး ခေတ်တွင် သွေးသောက်၊ ရှုမဝ၊ မြဝတီ၊ ငွေတာရီ တို့တွင် ဆေးပညာ အခြေခံ ဝတ္ထုပေါင်း မြောက်မြားစွာ ရေးသား ခဲ့သည်။ ဆရာ့ ဇာတ်လမ်းစုံ [ငါးတွဲ] (၁၉၅၉ - ၁၉၇၁)၊ ချစ်သော အညို (*အညို့ကို ဘယ်လို ပြောရပါ့* - ၁၉၆၉)၊ *တင့်လှပေဟန်*၊ *အရိပ်ပမာ*၊ *မိုးမဲ*၊ *မိန်းမများကို လှစေသူ* (၁၉၆၈)၊ *အောင်အောင်မြင်မြင်* (၁၉၇ဝ)၊ *မြရည်နန္ဒာ* (၁၉၇၁)၊ *မိုးကိုမျှော်သည်* (၁၉၇၁) တို့မှာ ထင်ရှားသည်။ *ဆရာ့ ဇာတ်လမ်းစုံ အမှတ် ၁* ဖြင့် ၁၉၅၉ ခုနှစ် စာပေဗိမာန် ဝတ္ထု ပေါင်းချုပ်ဆု၊ *ဆရာ့ ဇာတ်လမ်းစုံ အမှတ် ၅* ဖြင့် ၁၉၇၁ ခုနှစ် အမျိုးသား စာပေဆုတွင် ဝတ္ထုတို ပေါင်းချုပ်ဆုများ ရရှိ ခဲ့သည်။

စာရေးဆရာမောင်သင် သည် ၁၉၅၂ ခုနှစ်တွင် ဒေါ်ခင်သက်တင်နှင့် လက်ထပ်ခဲ့ပြီး သားသမီး ၅ ဦး ထွန်းကားခဲ့သည်။

*ဆရာ့ဇာတ် လမ်းစုံ* တွင် ပါဝင်သည့် *ရေတိမ်နစ်ခြင်း* ဝတ္ထုတိုကို *ချစ်သွေး သစ္စာ* အမည်ဖြင့် ရုပ်ရှင် ရိုက်ကူး ရာတွင် ကိုယ်တိုင် ပါဝင် သရုပ်ဆောင်ရာမှ ရုပ်ရှင် လောက ထဲတွင် သရုပ်ဆောင် မင်းသား၊ ဒါရိုက်တာ အဖြစ် ကျင်လည်ခဲ့ရတော့သည်။ *ချစ်သွေး သစ္စာ*၊ *စိုးပါနဲ့မေရယ်*၊ *ရေမြေဆုံးတိုင်*၊ *တင့်လှပေဟန်*၊ *သူ*၊ *အတွေ့* စသည့် ဇာတ်ကား များစွာတွင် ပါဝင် သရုပ်ဆောင် ခဲ့သည်။ '*ပန်းပုသူဇာ* ဇာတ်ကားကို ကိုယ်တိုင်ဒါရိုက်တာ အဖြစ် ရိုက်ကူးခဲ့သည်။ "ချစ်သွေးသစ္စာ" ဇာတ်ကားဖြင့် ၁၉၆ဝ ပြည့်နှစ် အကောင်းဆုံး အမျိုးသား သရုပ်ဆောင် ရွှေစင်ရုပ်ဆုနှင့် ပြည်သူ တို့၏ သူရဿတီမယ်တော်ဆု တို့ကို တပြိုင်တည်း ရရှိခဲ့သည်။

## ဘဝနိဂုံး
၁၉၉၃ ခုနှစ် ဇူလိုင်လ ၁၇ ရက်၊ အသက် ၇၃ နှစ်တွင် (သမီးလတ်ဒေါ်ညိုမီသင် နှင့် ခင်ပွန်းဖြစ်သူ ဗိုလ်ကြီးကျော်ကျော်မိုး တို့ မိသားစုထံ အလည်အပတ်သွားရင်း) ရှမ်းပြည်နယ် ဖယ်ခုံမြို့ နေအိမ်၌ ကွယ်လွန် ခဲ့သည်။

## ကိုးကား
ကဏ္ဍ:မြန်မာ အမျိုးသား ရုပ်ရှင်သရုပ်ဆောင်များ
ကဏ္ဍ:မြန်မာ အမျိုးသား စာရေးဆရာများ
ကဏ္ဍ:အမျိုးသားစာပေဆုရှင်များ
ကဏ္ဍ:မြန်မာ့ ရုပ်ရှင် ထူးချွန်ဆုရှင်များ
ကဏ္ဍ:မြန်မာ စာရေးဆရာများ
မြင်းကပါ

**မြင်းကပါ** ဟူသည်မှာ

* မြင်းကပါစေတီ
* မြင်းကပါရွာ၊ ညောင်ဦးမြို့နယ်
မြစ်ကြီးနား အကျဉ်းထောင်

ကချင်ပြည်နယ် မြစ်ကြီးနားမြို ့တွင် မြစ်ကြီးနားအကျဉ်းထောင်တည်ရှိသည်။

ကဏ္ဍ:မြန်မာနိုင်ငံရှိ အကျဉ်းထောင်များ
မြစ်ကြီးနား လေတပ်စခန်းဌာနချုပ်

**မြစ်ကြီးနားလေတပ်စခန်း ဌာနချုပ်** သည် ကချင်ပြည်နယ် မြစ်ကြီးနားမြို့ တွင်တည်ရှိသည်။ အမှတ် ၅၀၃ လေတပ်စခန်းအဖြစ် မြောက်ပိုင်းတိုင်းစစ်ဌာနချုပ်အလွန် (မြစ်ကြီးနားမြို့ပြင်ဖက်)တွင် တည်ဆောက်ထားသည်။ လေတပ်မွေးနေ့မှာ တစ်ခုသော မြန်မာ့လွတ်လပ်ရေးနေ့ (၁၉၄၈ ခု ဇန်နဝါရီ ၄ရက်) ဖြစ်သည်။

## ကိုးကား 
ကဏ္ဍ:တပ်မတော်(လေ)၏ လေတပ်စခန်းဌာနချုပ်များ
နေထွတ်

## နေထွတ် 
* နေထွတ်သည် ‘မန္တလေးအဘိဓာန်’ စာအုပ်အား ရေးသားပြုစုသူ စာရေးဆရာဖြစ်သည်။  
*စာရေးဆရာ၊ သတင်းစာဆရာ နေထွတ်၏ အမည်ရင်းမှာ ကျော်မင်းထွန်းဖြစ်သည်။ ၁၉၇၃ ဒီဇင်ဘာ ၂၂ စနေနေ့တွင် စစ်ကိုင်းတိုင်းဒေသကြီး ယင်းမာပင်မြို့နယ် လက်ပန်တောရွာ တွင်မွေးဖွားသည်။ မွေးချင်း ၈ ယောက်အနက် စတုတ္ထမြောက်ဖြစ်ပြီး လက်ပန်တောဘုန်းတော်ကြီးကျောင်း၊ ကံသာအစိုးရမူလတန်းကျောင်း၊ မောက်သရက်တွဲဘက်အလယ်တန်းကျောင်းတို့တွင် ပညာသင်ခဲ့သည်။ ၁၉၉၀ တွင် ယင်းမာပင်မြို့ အထက်ကျောင်းမှ ၉ တန်းအောင်မြင်ခဲ့ပြီး ၁၉၉၂ တွင် မန္တလေး အမှတ် ၁၃ အထက်တန်း ကျောင်းမှ ၁ဝ တန်းအောင်မြင်ခဲ့သည်။ ၁၉၉၄-၉၆ တွင် မန္တလေးတက္ကသိုလ်တွင် ဓာတုဗေဒ အဓိကဖြင့် တက်ရောက်ပညာသင်ခဲ့ပြီး ၁၉၉၉ နိုဝင်ဘာတွင် သိပ္ပံဘွဲ့ရရှိခဲ့သည်။ 
*၁၉၉၆ တွင် Companion Media တွင် မန်နေဂျာ၊ ၁၉၉၈ တွင် Dream Crystals မီဒီယာနှင့်ထုတ်ဝေရေးလုပ်ငန်းကို မိတ်ဆွေများနှင့် အတူ တည်ထောင်ခဲ့ပြီး စာပေ၊ စာအုပ်နှင့်ကြော်ငြာလုပ်ငန်းများလုပ်ကိုင်ခဲ့သည်။ ၁၉၉၉ မှ ၂ဝဝ၂ အထိ မြန်မာသစ် အပတ်စဉ် သတင်းဂျာနယ် the New Myanmar Journal ကို အယ်ဒီတာအဖြစ် ဦးဆောင်တည်ထောင်ထုတ်ဝေခဲ့ပြီး ၂ဝဝ၁ မှ ၂ဝဝ၂ အထိ People မဂ္ဂဇင်းကို ဦးဆောင်တည်ထောင်ထုတ်ဝေခဲ့သည်။
*၁၉၉၄ ဇူလိုင်လထုတ် ရွှေအမြုတေမဂ္ဂဇင်းပါ “အိပ်မက်ပုံဆောင်ခဲ”ဝတ္ထုတို့ဖြင့် စာပေလောကသို့ စတင်ဝင်ရောက်ခဲ့သည်။ မြန်မာနိုင်ငံတွင်နေထိုင်စဉ် မန္တလေးအဘိဓာန် (၂ဝဝဝ)၊ အန်ကောဝပ်၊ ဖနွမ်းပင်နန်းတော်နှင့် ခမာတို့တိုင်းပြည် (၂ဝဝ၂)၊ မိုက်ကရိုအိုင်-မိမိကိုယ်ကိုတည်ဆောက်ခြင်း (၂ဝဝ၂) စာအုပ်များရေးသားထုတ်ဝေခဲ့သည်။ ၁၉၉၃ ခုနှစ်မှ ၂ဝဝ၃ ခုနှစ်အတွင်း ရွှေအမြုတေ၊ ပန်းဝေသီ၊ မဟေသီ၊ မြန်မာ့ဓန၊ ဟန်သစ်၊ သင့်ဘဝ စသည့်မဂ္ဂဇင်းများနှင့် အပတ်စဉ်ထုတ် ဂျာနယ်များတွင် ဝတ္ထုတို၊ဆောင်းပါး ၂ဝဝ ခန့် ရေးသားခဲ့သည်။
*၂ဝဝ၃ မှ ၂ဝဝ၅ ခုနှစ်အထိ အမေရိကန်ပြည်ထောင်စု နယူးယောက်မြို့ရှိ ကိုလံဘီယာတက္ကသိုလ်တွင် ပြည်သူ့ရေးရာနဲ့ စီမံခန့်ခွဲမှုဆိုင်ရာ ဘာသာရပ်ဖြင့် တက်ရောက် ပညာသင်ကြားခဲ့ပြီး မဟာဝိဇ္ဇာဘွဲ့ရရှိခဲ့သည်။ ၂ဝဝ၅ ခုနှစ်တွင် အမေရိကန် ပြည်ထောင်စု ဝါရှင်တန်ဒီစီမြို့တော်ရှိ လွတ်လပ်တဲ့အာရှအသံ Radio Free Asia (RFA) တွင် အသံလွှင့် သတင်းထောက် အဖြစ် စတင်ဝင်ရောက် အမှုထမ်းခဲ့ပြီး RFA ရေဒီယိုနှင့် ရုပ်သံအစီအစဉ်များတွင် “မျက်မှောက်မြန်မာ့နိုင်ငံရေးနှင့် နိုင်ငံရေးဝေါဟာရများ”၊ “မြန်မာအစိုးရသတင်းစာများကောက်နှုတ်ဝေဖန်ချက်”၊ “မှတ်မှတ်သားသားစကားများ” အစီအစဉ်များကို ရေးသားတည်းဖြတ်ထုတ်လွှင့်ခဲ့သည်။ 
*နေထွတ်၏ ထင်ရှားသည့် စာပေလက်ရာမှာ မန္တလေးအဘိဓာန်စာအုပ်ဖြစ်သည်။ 
*ထိုစာအုပ်သည် ကျမ်းကိုးစာအုပ် ၇၀ ကျော်ကို ကိုင်စွဲပြီး လူပေါင်းရာချီ မေးမြန်းမှတ်သားရင်း နေထွတ်သည် မန္တလေးအဘိဓာန်ကို ရေးသားသည်။´

မန္တလေးအဘိဓာန်ပြုစုခဲ့ရာတွင် အဓိက အချက်အလက်တွေ အနေနဲ့ (၇) ခုရှိသည်။
# သမိုင်းဝင်နေရာများ (Historical Sites)
# ထင်ရှားတဲ့ ပုဂ္ဂိုလ်များ (Famous Persons)
# ထင်ရှားခဲ့တဲ့ အဖွဲ့အစည်းများ (Historic Organizations)
# အထင်ကရ သမိုင်းဝင် အဖြစ်ပျက်များ (Historic Events)
# မန္တလေးနဲ့ မန္တလေးဝန်ကျင် အထင်ကရ နေရာ၊ မြို့ နယ်၊ ရပ်ကွက်တွေရဲ့ သမိုင်းနှင့် တည်နေရာများ (Historical and Geographical Background of Urban Places)
# ထုတ်ဝေခဲ့တဲ့ သတင်းစာ၊ ဂျာနယ်၊ မဂ္ဂဇင်းများ (Publications) နှင့်
# မန္တလေးသုံး မန္တလေးစကား ဒေသန္တရသုံး ဝေါဟာရများ (Mandalayan Burmese Words and their Usages) တို့ ဖြစ်သည်။ 

* ၂ဝ၁၉ ဧပြီလတွင် "ဝါရှင်တန်မှ အလွမ်းစာများ" စာအုပ်ကို ထုတ်ဝေခဲ့သည်။

* ယခု လွတ်လပ်တဲ့အာရှအသံ (အာအက်ဖ်အေ)မှာ အမှုထမ်းနေသည်။

## ကိုးကား 
ကဏ္ဍ:မြန်မာ အမျိုးသား စာရေးဆရာများ
ကဏ္ဍ:မြန်မာ အဘိဓာန်ပြုစုသူများ
ကဏ္ဍ:မြန်မာ စာရေးဆရာများ
လိင်တံ

thumb|ခန္ဓာဗေဒဆိုင်ရာအသေးစိတ်တွေ့မြင်နိုင်ရန် ဆီးခုံမွှေးဖယ်ရှားထားသော အမျိုးသား လိင်တံ
thumb|ထိုးဖောက်ဝင်ရောက်မှု ခက်ခဲစေရန်နှင့် မလိုအပ်သော ကိုယ်ဝန်ကို ကာကွယ်နိုင်ရန်အတွက် အမများတွင် ဖောက်တံဝက်အူကဲ့သို့သော မအင်္ဂါရှိသည်။

**လိင်တံ** သည် ပြင်ပ လိင်အင်္ဂါ တစ်ခုဖြစ်ပြီး ကျောရိုးရှိ သတ္တဝါ ဖြစ်စေ ကျောရိုးမဲ့ သတ္တဝါ ဖြစ်စေ အဖို သက်ရှိရုပ်စု တို့အတွက် တစ်ခုသော ဇီဝကမ္မကို လုပ်ဆောင်သည်။

လိင်တံသည် မျိုးပွားရေး အတွက် အင်္ဂါတစ်ခုဖြစ်ပြီး နည်းပညာကျကျပြောရလျှင် အပြင်ထွက် လိင်အင်္ဂါ (Intromittent Organ) ဖြစ်ပြီး အချင်းရှိ နို့တိုက် သတ္တဝါ (Placental Mammal) တို့အတွက် ကျင်ငယ်စွန့်ရန် ပြင်ပအင်္ဂါအဖြစ်လည်း တာဝန် ထမ်းဆောင်သေးသည်။ လိင်တံကို နို့တိုက် သတ္တဝါ များနှင့် တွားသွား သတ္တဝါ (Reptile) တို့တွင် အများအားဖြင့် တွေ့နိုင်သည်။ 

## ကိုးကား 

*
ကဏ္ဍ:သတ္တဝါ အဖို မျိုးပွားစနစ်
ကဏ္ဍ:နို့တိုက်သတ္တဝါ အဖို မျိုးပွားစနစ်
ကဏ္ဍ:လိင်အင်္ဂါများ
ကဏ္ဍ:ဆီးစွန့်စနစ်
WordPress

wordpress ဆိုသည်မှာ blogging script တစ်မျိုးဖြစ်သည်။ wordpress 3.0နောက်ပိုင်းတွင် joomla နှင့် Drupal များကဲ့သို့ Content Management System နှင့်စွမ်းဆောင်ရည်လိုက်မှီလာသဖြင့် အချို့ကလည်း CMS အဖြစ်ရည်ညွန်းခေါ်ဆိုကြသည်။ ဝါ့ဒ်ပရက်စ် ကို WordPress.Com မှာ အကောင့် တစ်ခုလုပ် ခြင်းဖြင့် သော်လည်းကောင်း (Blogger.com ကဲ့သို့) ၊ ကိုယ်ပိုင် Premium Hosting ဒါမမဟုတ် Free Hosting တွေမှာ သော်လည်းကောင်း လွတ်လပ်လွယ်ကူစွာ အခမဲ့ ရယူအသုံးပြုနိုင်ပါတယ်။ wordpress မှာ စွမ်းဆောင်ရည်များစွာလုပ်ဆောင်နိုင်ဆောင်နိုင်ပြီး ကမ္ဘာပေါ်ရှိ  အကြီးမားဆုံး website တစ်သန်းခန့် (၁၄ရာခိုင်နှုန်းသော ကမ္ဘာပေါ်ရှိ website) များဟာ wordpress ကိုအသုံးပြုထားကြသည်။ 
ဖြန့်ချိပြီးခဲ့သမျှ ဝေါ့ဒ်ပရက်စ် ဗားရှင်းတွေကို ဒီနေရာ မှာ လေ့လာဖို့ အတွက် သော်လည်းကောင်း၊ သုံးစွဲဖို့ အတွက် သော်လည်းကောင်း ရယူနိုင်ပါတယ်။
ဝါ့ဒ်ပရက်စ် ကို Matt Mullenweg က ၂၀၀၃ ခုနှစ်မှာ စတင်တည်ထောင်ခဲ့ပါတယ်။ သူ့ရဲ့ ဘလော့ဂ် မှာရေးသားချက်အရ Matt ဟာ အဲဒီကာလတုန်းက ရှိတဲ့ Blogging Platform B2|Cafelo ကိုသုံးစွဲရမှု အပေါ်မှာ စိတ်ကျေနပ်မှု မရှိတဲ့ အတွက် ကိုယ်တိုင် Blogging Platform တစ်ခုကို လူအားလုံး အလွယ်တစ်ကူနဲ့ စွမ်းအင်အပြည့် အသုံးချနိုင်အောင် စတင်ရေးသားဖို့ ကြံစည်ရာက နေ WordPress ကို မွေးဖွားလာခဲ့တယ်လို့ ဆိုပါတယ်။ ၂၀၁၁ ခုနှစ် ဖေဖော်ဝါရီလတွင်တော့ wordpress ဆော့ဝဲ ရဲ့ မျိုးဆက် ၃.၀ သည် အကြိမ်ရေ  ၃၂သန်းခွဲခန့်  ဒေါင်းလော့ချခြင်းကိုခံရသည်။

WordPress ကိုစတင်တည်ထောင်စဉ်က အသက် ၁၈ နှစ်သာရှိသေးတဲ့ Matt ဟာ အသက် ၂၂- အရွယ်အရောက် ၂၀၀၇ -ဇန်နဝါရီ မှာတော့ PCWorld မဂ္ဂဇင်းရဲ့ အင်တာနက်တခွင် အရေးအကြီးဆုံး လူသား (၅၀) စာရင်း မှာ နံပါတ် (၁၆) အဖြစ် နှင့် အသက်အငယ်ဆုံး အောင်မြင်သူတစ်ဦးအဖြစ်ပါ သတ်မှတ် ရွေးချယ်ခံရပါတယ်။

## အနည်းဆုံး လိုအပ်ချက် 
ဝါ့ဒ်ပရက်စ် ကို ကိုယ်ပိုင် Hosting တစ်ခုခုမှာ အသုံးပြုမည့် သူများအတွက် အနည်းဆုံး အနေဖြင့် အောက်ပါ အချက်များလိုအပ်ပါတယ်။

# PHP version 4.2 နှင့်အထက်
# MySQL version 4.0 နှင့်အထက်

ဒီနေ့ ဒီအချိန်မှာ များသောအားဖြင့် Web Hosting အများစုဟာ PHP နှင့် MySQL တို့ကို version 5 အထိ အဆင့်မြှင့်ထားကြပြီးနေပါပြီ။ အကယ်၍ မိမိ အသုံး ပြုနေတဲ့ Hosting Services က WordPress အသုံးပြုနိုင်လောက်အောင် PHP နှင့် MySQL ကို အဆင့်မြှင့်ပေးမထားသေးရင်လည်း သူတို့ ထံကို အကြောင်းကြား တောင်းဆိုသင့်ပါတယ်။

## အသုံးပြုခွင့်လိုင်စင် 
ဝါ့ဒ်ပရက်စ် ဟာ OpenSource Software တစ်ခုဖြစ်တာနဲ့ အညီ စိတ်ပါဝင်စားသူ မည်သူမဆိုက ထပ်မံဖွံ့ဖြိုး တိုးတက်အောင် လုပ်ဆောင်နိုင်၊ အခမဲ့ အသုံးပြုနိုင်ပြီး မည်သူမဆို အခမဲ့ရယူ အသုံးပြုနိုင်ပါတယ်။

ဖြန့်ချိတဲ့ လိုင်စင်အမျိုးအစားကတော့ GPL လိုင်စင်အမျိုးအစား ဖြစ်ပါတယ်။

## ရရှိထားသော ဆုတံဆိပ်များ 
*၂၀၀၇ ခုနှစ်တွင် wordpress သည်  Packt Open Source CMS ဆုကိုရရှိခဲ့သည်။
*၂၀၀၉ ခုနှစ်တွင် wordpress သည် အကောင်းဆုံး Open Source CMS  ဆုကိုရရှိခဲ့သည်။
*၂၀၁၀ ခုနှစ်တွင် wordpress သည်  Hall of Fame CMS category in the 2010 Open Source  ဆုကိုရရှိခဲ့သည်။
*၂၀၁၁ ခုနှစ်တွင် wordpress သည် Open Source Web App of the Year Award at The Critters ရရှိခဲ့သည်။

## ဗာရှင်း 
## ကိုးကား 
* WikiPedia 
* WordPress.ORG
* PCWorld, Photo Matt
ရှဲ့ခွိန်းဆန်း

**ဈဲ့ခွန်းရှန်း**သည် ထိုင်ဝမ်၊ ထိုင်တုံးသား ဖြစ်ပြီး၊ အားပြင်းလျှပ်စစ်ဓာတ် အလိုက်ခံရသောကြောင့် လက်အစုံနှင့် ညာခြေကို ဆုံးရှုံးကာ၊ ထို့နောက်တွင်လည်း မမျှော်လင့်ဘဲ ညာမျက်စိ အမြင်အာရုံကို ထပ်မံ ဆုံးရှုံးရသည်။ နောက်ပိုင်းတွင် နှုတ်ခြေပန်းချီဆရာ တစ်ဦး ဖြစ်လာသည်။ မိမိအတ္ထုပ္ပတ္တိ ဖြစ်သော *ကျွန်တော်က ဈဲ့ခွန်းရှန်း* (我是謝坤山) ကို ထုတ်ဝေပြီး၊ ချီကျီတာ့အိုက် ရုပ်သံလိုင်းက ရှင်းလင်ဟောင်ဆို ဟူသော ရှဲ့အကြောင်းမှတ်တမ်းတင်သည့် ဖြစ်ရပ်မှန် ရုပ်သံဇာတ်လမ်းတွဲ ရိုက်ကူးရာ ပါဝင်ခဲ့သည်။

## ဘဝအတွေ့အကြုံ 
ဈဲ့ခွန်းရှန်းကို ထိုင်တုံး၌ မွေးဖွားသည်။ ဖခင် ရှဲ့ဆူ၊ မိခင် ကျန်းကွေ့ဟွား ဖြစ်သည်။ မူလတန်းဆင့် အောင်မြင်ပြီးနောက် တိစာစက်ရုံ၌ အလုပ်လုပ်ရာ၊ ကိုယ်ကာယ သန်စွမ်းကြံ့ခိုင်သည်။

မိသားစုမှာ ဆင်းရဲနွမ်းပါးလှသဖြင့်၊ မူလတန်းမှ ဆက်မတက်။ ကျောင်းနားပြီး၊ ဆောက်လုပ်ရေးလုပ်သား ဝင်လုပ်သည်။ ၁၉၇၄ ဝယ်၊ ရှဲ့သည် စက်ရုံပြင်ဘက်တွင် မတော်တဆ ဖြစ်ပွားလေသည်။ ရှဲ့ကို အပေါ်ဆင့်မှ လုပ်သားတစ်ယောက်က သံချောင်း လှမ်းပေးသည်။ မမျှော်လင့်ဘဲ သံချောင်းတွင် ရုတ်တရက် အားပြင်းလှသော ဗို့အား ၃၃၀၀ ရှိ လျှပ်စစ် စီးဝင်သွားကာ၊ ဓာတ်လိုက်လေတော့သည်။ သို့နှင့် ခြေလက်အင်္ဂါများ ဖြတ်တောက်လိုက်ရသည်။

နို့၊ ဈဲ့ခွန်းရှန်း လောကဓံကို အဆုံးတိုင် လက်လျှော့ အရှုံးမပေး၊ စုတ်တံကို ပါးစပ်ဖြင့် ကိုက်ကာ ပန်းချီဆွဲ လေ့ကျင့်သည်။ မိခင်ကလည်း မပြတ်တမ်း အားပေး၊ ဓာတ်လိုက်ပြီးနောက် လက်ခြေမရှိသူများအတွက် နေ့စဉ်ဘဝ လိုအပ်မည့် အသုံးအဆောင်ပစ္စည်းကိရိယာများကို မိမိဘာသာ တီထွင်ရာ၊ နုရင်ဘတ် တီထွင်ပြပွဲဝယ် ငွေတံဆိပ်ဆု ရရှိလေသည်။

နို့၊ ဈဲ့ခွန်းရှန်းသည် နှမဖြစ်သူကို စာအုပ်ဖုံး ချုပ်ခိုင်းနေစဉ်၊ ညာမျက်လုံး မတော်တဆ ထိခိုက်သဖြင့်၊ မျက်ကြည်လွှာ ကွာကျပြီး အမြင်အာရုံ ဆုံးရှုံးလေသည်။

၁၉၈၀ တွင်၊ ဈဲ့ခွန်းရှန်း ကျောင်းပြန်တက်ပြီး၊ အလယ်တန်းနှင့် အထက်တန်းပညာရေးကို အောင်မြင်သည်။ ထိုအတောအတွင်း လင်ယယ်ကျိန်းကို တွေ့၍ အိမ်ထောင်ပြုလိုက်သည်။ သမီးနှစ်ဦး မွေးသည်။ ထိုင်ဝမ်တွင် နာမည်ရ နှုတ်ခြေပန်းချီဆရာဟူ၍လည်းကောင်း၊ စာဟောဆရာဟူ၍လည်းကောင်း လူသိများ ထင်ရှားလာသည်။

 ရှဲ့သည် ကိုယ်ရေးအတ္ထုပ္ပတ္တိ *ခြေတဖက်ရဲ့ တန်ဖိုး* ကို ထုတ်ဝေသည်။ ဈဲ့ခွန်းရှန်း ပြခန်းကိုလည်း အများပြည်သူရှေ့ ပြသသည်။ ချီကျိတာ့အိုက် ရုပ်သံလိုင်းက ပြသော အပိုင်း ၃၀ ပါ မှတ်တမ်းရုပ်သံမှာလည်း ပါဝင်သည်။ ကျောင်းများ၊ ကုမ္ပဏီများ၊ လုပ်ငန်းများ၊ ယုတ်စွအဆုံး ထောင်များကပါ သူ့ကို ဖိတ်ကြား၍ ဟောပြောပွဲ လုပ်ကြသည်။

## ပုံနှိပ် 
* ရှဲ့၏ ဘဝဇာတ်ကြောင်းကို ထိုင်ဝမ်အထက်တန်းဆင့် အလယ်တန်း အင်္ဂလိပ်စာ ဖတ်စာအုပ်၌ ထည့်သွင်းပြဋ္ဌာန်းသည်။
* ၂၀၀၃ တွင်၊ ရီးဒါးဒိုင်ဂျက်၌ သူ ရုန်းကန်လှုပ်ရှား ကြိုးစားပုံအကြောင်း ဆောင်းပါး ဖော်ပြလိုက်ရာ၊ ကမ္ဘာတဝှမ်း လူသိများသွားသည်။
**ကျွန်တော်က ဈဲ့ခွန်းရှန်း* ဟူသော အတ္ထုပ္ပတ္တိမှာ ၂၀၀၃ မေလတွင် ဝိန်ဟွေ့ပုံနှိပ်တိုက်မှ ထုတ်ဝေသည့် ဓာတ်ပုံပါ စာအုပ် ဖြစ်သည်။

## ဂုဏ်ပြု 
*၃၄ ကြိမ် တပြည်လုံး ထင်ရှားကျော်ကြား လူငယ် ၁၀ ယောက် (၁၉၉၆)

## ရှုရန် 
* :zh:楊恩典
* :zh:心靈好手
* :zh:劉俠

## ကိုးကားမော်ကွန်း 
## ကိုးကားစာအုပ် 
* 

## ကိုးကား
ပေါရာဏ

**ပေါရာဏ** ဆိုသည်မှာ အသုံးနည်းကာ ပျောက်ကွယ်သွားသော စကားလုံးများကို ခေါ်ခြင်း ဖြစ်သည်။ 

## ဝေါဟာရ ဖြစ်လာပုံ 
အဋ္ဌာရဿ (၁၈) ရပ်ပါ ပုရဏာ (ပါဠိ − စကားဟောင်း အတတ်) မှ ဆင်းသက်လာသည့် ပါဠိပျက် ဝေါဟာရ ဖြစ်သည်။ 

## ပေါရာဏနှင့် ဆက်စပ်သော စာအုပ်များ 
### ပေါရာဏကထာ လင်္ကာ 
ရှင်မဟာသီလဝံသ ပြုစုသည်။ ဒုတိယ ဘုရင်မင်းခေါင်နှင့် ရွှေနန်းကြော့ရှင်တို့ လက်ထက်တွင် စီရင်သည်။ နောက်ပေါ်သည့် ပေါရာဏကထာ လင်္ကာနှင့် ကွဲပြားစေရန် နှောင်းလူတို့က လင်္ကာဟောင်းဟု ခေါ်ကြသည်။ 

### တွင်းသင်း ပေါရာဏကထာ 
တွင်းသင်းဝန် မဟာစည်သူ ဦးထွန်းညိုက သက္ကရာဇ် ၁၁၅၆ ခုတွင် စီရင်သည်။ 

### ပေါရာဏကထာ လင်္ကာ 
နှောင်းဆရာတို့ စီရင်ခြင်း ဖြစ်သည်။ လင်္ကာနှင့်ပင် ရေးသည်။ 

### ပေါရာဏကထာ 
ဆရာတော် ဦးမဏိက သက္ကရာဇ် ၁၁၉၇ ခုတွင် ပါဠိဘာသာနှင့် စီရင်သည်။ 

### ပေါရာဏကထာ ပါဋ္ဌ် 
မောင်းထောင်ဆရာတော်က မင်းတုန်းမင်းလက်ထက်တွင် စီရင်သည်။ ပါဠိဘာသာနှင့် ဖြစ်သော်လည်း နိသယ ပါသည်။ 

### ပေါရာဏကထာ ဋီကာ 
မောင်းထောင်ဆရာတော်၏ စာကို အကျယ်ဖွင့်၍ စီရင်ခြင်း ဖြစ်သည်။ ပါဠိဘာသာနှင့် ဖြစ်သည်။ 

### ပါရမီခန်းပျို့ အဖြေချုပ်နှင့် ပကိဏ္ဏက ပေါရာဏကထာ 
ကင်းဝန်မင်းကြီးက သက္ကရာဇ် ၁၂၅၁ ခုတွင် စီရင်သည်။ စကားပြေနှင့် ဖြစ်သည်။ 

### ပျို့ကဗျာ ခက်ဆစ်ကောံနှုတ်ချက် 
ရန်ကုန် လွှတ်စာရေးကြီး ဦးစံဘ ရေး၍ သက္ကရာဇ် ၁၂၇၅ ခုတွင် ပုံနှိပ်သည်။ စကားပြေနှင့် ဖြစ်သည့်အပြင် အက္ခရာတူ စုထားသဖြင့် အရှာ လွယ်သည်။ 

### ပေါရာဏ မူလကထာ အဘိဓာန် 
ပါဠိဆရာ ဦးဖြေက သက္ကရာဇ် ၁၂၅၄ ခုတွင် စီရင်သည်။ အဓိပ္ပာယ်သာမက ဥဒါဟရုဏ်များပါ ပြသထားသည်။ 

### ပေါရာဏ အဘိဓာန် 
ဦးဖေမောင်တင်က မြန်မာနိုင်ငံ သုတေသန အသင်းအတွက် ရေးရာ ၁၉၁၅ ခု၊ ဩဂုတ်လထုတ် ဂျာနယ်တွင် ဖော်ပြခံရသည်။ 

### ပေါရာဏ အဘိဓာန် 
သက္ကရာဇ် ၁၂၈၈ ခုတွင် ဦးဖိုးကျားရေးပြီး မြန်မာ့ဂုဏ်ရည် စာအုပ်ဌာနမှ ထုတ်ဝေခဲ့ပါသည်။

## ပေါရာဏစကားလုံးများ 
# ရှင်လိင်ပြန်= ရဟန်းလူထွက်သည်။
# ဥပါ= တစ္ဆေ၊ မြေဖုတ်ဘီလူး။
# ရဝေ= နန်းတော်။
# လက်ပန်း=လက်ဖြင့်ရေးသားသောကျမ်းစာ
# စုလည်း=ဦးစွန်းကိုကြက်တောင်စည်း၍ထုံးသောဆံထုံး

ကဏ္ဍ:ပါဠိဝေါဟာရများ
ဘိုမြ၊ စော

**စောဘိုမြ** သည် ကရင်လူမျိုး အမျိုးသား တော်လှန်ရေး ခေါင်းဆောင်ကြီး ဖြစ်ပြီး ဗိုလ်ချုပ်ကြီး ရာထူးအဆင့် အထိရရှိသည်။

ဗိုလ်ချုပ်ကြီး စောဘိုမြသည် ဖာပွန်ခရိုင် ကျောက်ကြီးမြို့နယ် ထီးမူးခီး ကျေးရွာမှာ အဖ စောဂယ် နှင့် အမိ နော်ဒါးဆဲ တို့က ၁၉၂၇ ခုနှစ်၊ ဇန်နဝါရီလ ၂ဝ ရက်နေ့မှာ မွေးဖွား ခဲ့သည်။ မွေးချင်း မောင်နှမ ၁၂ ယောက် ရှိသည့်အနက် ၁ဝ ယောက်မြောက်သား ဖြစ်သည်။ ၁၉၆၂ ခုနှစ်၊ နိုဝင်ဘာလမှာ ဆရာမ နော်လားဖိုးနှင့် လက်ထပ်ပြီး စောနေကော်၊ စောနယ်ဒါးမြ၊ နော်အဲလစ်၊ မိစိုး၊ မော်တူးလူး၊ စောနေစိုးမြ၊ နော်ဂျဲ စတဲ့ သားသမီး ၇ ဦး ထွန်းကားခဲ့သည်။

ကရင့် တော်လှန်ရေး စတင်ချိန် ၁၉၄၉ ခုနှစ် ကတည်းက ပါဝင် လာခဲ့တဲ့ ဗိုလ်ချုပ်ကြီး စောဘိုမြဟာ လက်နက်ကိုင် တော်လှန်ရေးကို ၅၇ နှစ် နီးပါး ဆင်နွှဲခဲ့သူ ဖြစ်သည်။ ဟန်ပန် ကင်းရှင်းပြီး ကိုယ့်ယုံကြည်ချက်ကို ရိုးရိုးသားသား ဆုပ်ကိုင်ထားတဲ့ တိုင်းရင်း တော်လှန်ရေး ခေါင်းဆောင် တစ်ဦးအဖြစ် တိုင်းရင်းသားနဲ့ ဒီမိုကရေစီ အဖွဲ့အစည်းတွေက လူတွေက လက်ခံထားသူ တစ်ဦး ဖြစ်သည်။

၁၉၇၆ ခုနှစ်မှ ၂ဝဝဝ ပြည်နှစ် အထိ ကရင် အမျိုးသား အစည်းအရုံး (KNU) ဥက္ကဋ္ဌ အဖြစ် ဆောင်ရွက် နေစဉ် အတွင်း KNU စစ်ဦးစီးချုပ် တာဝန်ကိုလည်း ဆောင်ရွက် ခဲ့သည်။ ၂ဝဝဝ ခုနှစ်တွင် ကျင်းပသည့် ကေအဲန်ယူ (၁၂) ကြိမ်မြောက် ပါတီ ကွန်ဂရက် မှာတော့ ဗိုလ်ချုပ်ကြီး စောဘိုမြဟာ ဒုဥက္ကဋ္ဌနဲ့ ကာကွယ်ရေးရာ ဌာနကြီးမှူး အဖြစ် ပြန်လည် ရွေးကောက် တင်မြောက် ခံရသည်။

မိခင် KNU အဖွဲ့အစည်း တာဝန်များ အပြင် အမျိုးသား ဒီမိုကရေစီ တပ်ပေါင်းစု (NDF) မှာ ၁၉၇၇ ခုနှစ်မှ ၁၉၈၇ ခုနှစ် အထိ ဥက္ကဋ္ဌ တာဝန် ယူခဲ့ပြီး၊ မြန်မာနိုင်ငံ အမျိုးသား ကောင်စီ (NCUB) နဲ့ မြန်မာပြည် ဒီမိုကရက်တစ် မဟာမိတ် အဖွဲ့ချုပ် (DAB) စတဲ့ အဖွဲ့အစည်း တွေမှာလည်း ၁၉၉၁ မှ ၂ဝဝ၄ ခုနှစ် အထိ ဥက္ကဋ္ဌ တာဝန်ကို ထမ်းဆောင် ခဲ့ပါတယ်။ ၂ဝဝ၆ ခုနှစ် (ကွယ်လွန်ချိန်) အထိ နာယကကြီး အဖြစ် တာဝန် ယူခဲ့သလို KNU ကာကွယ်ရေး ဌာနကြီးမှူး တာဝန်ကိုလည်း ထမ်းဆောင် သွားခဲ့သည်။

ကရင့် တော်လှန်ရေး ခေါင်းဆောင် ဗိုလ်ချုပ်ကြီး စောဘိုမြဟာ ၂ဝဝ၆ ခုနှစ်၊ ဒီဇင်ဘာ ၂၄ ရက်နေ့ မနက် ၂ နာရီ အချိန်က မဲဆောက်မြို့ ဖာဝေါ့ ပုဂ္ဂလိက ဆေးရုံကြီးမှာ ဆီးချို၊ နှလုံး စတဲ့ ရောဂါများဖြင့် ကွယ်လွန် သွားခဲ့သည်။ ဗိုလ်ချုပ်ကြီး စောဘိုမြဟာ ကွယ်လွန်ချိန်မှာ အသက် ၇၉ နှစ်ရှိပြီ ဖြစ်သည်။ ဗိုလ်ချုပ်ကြီး စောဘိုမြ ကွယ်လွန်ချိန်မှာ ဇနီးနဲ့ သားသမီး ၇ ဦး စလုံး ကျန်ရစ် ခဲ့သည်။

၂ဝဝ၄ ခုနှစ်၊ ဇန်နဝါရီလ ၁၅ ရက်နေ့မှာ ဗိုလ်ချုပ်ကြီး စောဘိုမြ ဦးဆောင်တဲ့ အဖွဲ့ဝင် ၂ဝ ဦး ပါတဲ့ KNU ကိုယ်စားလှယ် အဖွဲ့ဟာ ထိုစဉ်က ဝန်ကြီးချူပ် အဖြစ် တာဝန် ယူနေတဲ့ ထောက်လှမ်းရေး အကြီးအကဲ ဗိုလ်ချုပ်ကြီးခင်ညွန့် ငြိမ်းချမ်း ရေးအတွက် ဆွေးနွေးဖို့ ရန်ကုန်မြို့ကို ရောက်ရှိ လာသည်။ ဇန်နဝါရီလ ၂၂ ရက်နေ့ မှာတော့ ယာယီ အပစ်အခတ် ရပ်စဲ ထားကြရန် နှစ်ဖက် အကြား နားလည်မှု ရရှိခဲ့သည်။ ၂ဝဝ၆ ခုနှစ်၊ ဇူလိုင်လ အတွင်း ဗိုလ်ချုပ်ကြီး စောဘိုမြ နာမကျန်း ဖြစ်နေချိန်မှာ နအဖ အစိုးရက ထိုင်းနိုင်ငံရှိ မြန်မာ သံရုံး ကနေ တဆင့် ရန်ကုန်မှာ လာရောက် ဆေးကုသဖို့ ဖိတ်ခေါ် ကမ်းလှမ်း ခဲ့သော်လည်း ဗိုလ်ချုပ်ကြီး စောဘိုမြက လက်မခံ ငြင်းပယ်ခဲ့သည်။

ဗိုလ်ချုပ်ကြီး စောဘိုမြ ၏ ဖြတ်သန်းမှုကို ကွယ်လွန်သူ KNU အထွေထွေအတွင်းရေးမှူးဟောင်း ပဒိုမန်းရှာလားဖန်းက **ဗိုလ်ချုပ်မြ (သို့) တော်လှန်ရေးမုန်တိုင်းအတွင်းမှ သစ်တစ်ပင်** ဆောင်းပါးကို ရေးသားခဲ့သည်။

## ရည်ညွှန်း။ 
# ဗိုလ်ချုပ်ကြီး စောဘိုမြ ဖြတ်သန်းခဲ့သော တော်လှန်ရေး ဘဝခရီး၊ ဗွီအိုအေ - အမေရိကန် အသံ၊ မြန်မာပိုင်း အစီအစဉ် (Voice of America, Burmese Section)။
စောရန်နောင်

## စောရန်နောင် [၁၉၁၁ - ၁၉၃၅] 
ဧရာဝတီတိုင်း လေးမျက်နှာ မြို့တွင် အဖ ဦးစစ်ကြူ၊ အမိ ဒေါ်လှိုင် တို့က ၁၉၁၁ ခုနှစ် ဩဂုတ်လ ၉ ရက် ဗုဒ္ဓဟူး နေ့တွင် ဖွားမြင်သည်။ အမည်ရင်းမှာ ဦးစောမောင်မောင် ဖြစ်သည်။

ငါးနှစ်သား အရွယ် ကပင် လေးမျက်နှာမြို့ အမေရိကန် သာသနာပြု ကျောင်းတွင် စတင် ပညာ သင်ခဲ့သည်။ ထို့နောက် ရန်ကုန်မြို့ ကူရှင် ဟိုက်စကူး ကျောင်းသို့ ပြောင်းရွှေ့ ပညာ သင်ယူသည်။ ကူရှင် ကျောင်းဆရာ ဘနာဂျီ ထံတွင် ခုနစ်တန်း အောင်ပြီးနောက် အစိုးရ ဟိုက်စကူး ကျောင်းသို့ ပြောင်းခဲ့ ပြန်သည်။ အသက် တဆယ့်ခြောက်နှစ် အရွယ်တွင် ဆယ်တန်း စာမေးပွဲ အောင်မြင်သည်။ ထို့နောက် ရန်ကုန် တက္ကသိုလ်တွင် တက်ရောက် ပညာ သင်ယူသည်။ ၁၉၃ဝ - ၃၁ တွင် ဥပစာတန်း အောင်မြင် ခဲ့သည်။ တဖန် မြန်မာစာ ဂုဏ်ထူး ဝိဇ္ဇာတန်းတွင် ပါမောက္ခ ဦးဖေမောင်တင်၊ ဆရာကြီး ဦးပွား၊ ဆရာကြီး ဦးလင်း၊ ပါဠိ - မြန်မာ ကထိက ဦးလူဖေဝင်းတို့ ထံမှောက်၌ မြန်မာ ကဗျာ လင်္ကာ၊ ကျောက်စာ၊ မွန်စာ၊ ရာဇဝင် သမိုင်း ပညာများ ဆည်းပူး ခဲ့သည်။ ၁၉၃၃ - ၃၄ တွင် မြန်မာစာ ဂုဏ်ထူးဖြင့် ဝိဇ္ဇာတန်းကို အောင်မြင် ခဲ့သည်။ မဟာ ဝိဇ္ဇာတန်းတွင် ဆက်လက် ပညာ သင်ကြားရင်း မြန်မာစာ နည်းပြ ဆရာ အဖြစ်လည်း အမှု ထမ်းသည်။

ကျောင်းသား ဘဝ ကပင် မြန်မာ ကဗျာ များကို စီကုံး ရေးသားလေ့ ရှိသည်။ တက္ကသိုလ် ကျောင်းတိုက် မဂ္ဂဇင်း၊ ခေတ်စမ်း ကဗျာ [ပထမတွဲ] (၁၉၃၄) နှင့် မြန်မာ မဂ္ဂဇင်း များတွင် ကဗျာများ ရေးခဲ့သည်။ "သူ၏ ကဗျာ များသည် စိတ်ကူး စိတ်သန်းနှင့် ပြည့်စုံ၍ စကားအရာ တွင်လည်း အလွန် သိမ်မွေ့ လှသည်။ သူ၏ မယ်ဘွဲ့ မောင်ဘွဲ့ ရတုများသည် ငယ်ရွယ် သေးသူ၏ လက်ရာပင် ဖြစ်သော်လည်း အထူး နှစ်သက်ဖွယ် ကောင်းလှ ပေသည်။ ..... သုတိသာအောင် ရေးသားရာ တွင်လည်း ...... အလွန် စွမ်းလှ ပေသည်။ နောက်ဆုံး ရေးသားသော ကဗျာ များတွင် ..... ကဗျာဉာဏ် သည် တိုးတက် လာသည်။ ..... နေ့စဉ် နေ့တိုင်း တွေ့ရ၊ ကြုံရ၊ မြင်ရ ကြားရသော အဖြစ်အပျက် များကို သုံးသပ် ဆင်ခြင် ထားသော ဉာဏ်မျိုး ဖြစ်သည်" ဟူ၍ ဇော်ဂျီက ရေးခဲ့သည်။ ကဗျာများ သာမက ဝတ္ထုတို များလည်း ရေးခဲ့သည်။ "မပြောလိုက်ပါနဲ့ သားရယ်" နှင့် "ထောင်ထွက်" ဝတ္ထုတို နှစ်ပုဒ်မှာ အထူး ကောင်းမွန် လှသည်ဟု မှတ်ချက် ပေးခဲ့ ကြသည်။ "စာဖွဲ့သော အကြောင်းအရာနှင့် စပ်လျဉ်း၍၊ ခေတ်စမ်း စာပေ လောကတွင် လောက ဘဝမှန် အကြောင်းကို ကြံစည် အားထုတ် သူက တချို့၊ စိတ်ကူးယဉ် ဘက်သို့ ယိမ်းနွဲ့ ကြံစည်သူက တချို့ ဟူ၍ နှစ်မျိုး နှစ်စားသော စာရေး ဆရာတို့ ထွန်းကား ခဲ့သည်ဟု ယူဆ နိုင်လေသည်။" ထိုနှစ်မျိုး နှစ်စားသော စာရေးဆရာ တို့သည် မိမိ တို့၏ လက်စွမ်းဖြင့် ခေတ်စမ်း စာပေ လောကကို တန်ဆာ ဆင်ခဲ့ သည်ချည်း ဖြစ်လေသည်။ ..... စောရန်နောင်၏ စာကို စိတ်ကူး ယဉ်ဘက်သို့ ယိမ်းနွဲ့ ကြံစည် လိုသော အုပ်စု၌ ထည့်သွင်း နိုင်လေသည်" ဟု မြဝတီ စာတည်း အဖွဲ့က ထောက်ပြသည်။

## ဘဝနိဂုံး 
၁၉၃၅ ခုနှစ် နိုဝင်ဘာလ ၃ ရက် တနင်္ဂနွေနေ့ ည ၈ နာရီချိန် အသက် (၂၅) နှစ် အရွယ်တွင် ကွယ်လွန်သည်။ "နောင်ခေတ် မြန်မာ စာပေ အတွက် အထူး မျှော်လင့်ဖွယ်ရာ သားကောင်း ရတနာ တပါး" ဆုံးရှုံး ရခြင်းပင် ဖြစ်သည်။

## စာညွှန်း 
# ဇော်ဂျီ။ ကွယ်လွန်သူ - ဦးစောမောင်မောင်၊ ဂန္ဈလောက (ဒီဇင်ဘာ ၁၉၃၅)။ စာ ၅၃၈ - ၅၄ဝ။
# ဂန္ဈလောကခေတ်၊ မြဝတီ (စက်တင်ဘာ ၁၉၅၃)။ စာ ၃ဝ၄ - ၃ဝရ။
# ဓာတ်ပုံဟောင်း၊ ငွေတာရီ (ဇူလိုင် ၁၉၆၁)။ စာ ၂၈။
# ဦးဖေမောင်တင် (တည်းဖြတ် အုပ်ချုပ်သူ)။ ခေတ်စမ်း ကဗျာများ၊ ပထမတွဲ။ တကြိမ်၊ ၁၉၃၄။ (နိဒါန်း)။

ကဏ္ဍ:မြန်မာ အမျိုးသား စာရေးဆရာများ
ကဏ္ဍ:မြန်မာ စာရေးဆရာများ